text:
U Rwanda muri ino minsi rubangamiwe no kugeza ibikorwa remezo ku baturage batuye mu bice byubatse mu kajagari, ku buryo hari n’impungenge z’uko hagezwa ubutabazi mu gihe ibyo bice byaba bihuye n’impanuka runaka zirimo inkongi n’ibindi.
Mu rwego rwo kwirinda ko icyo kibazo cyasubira kubaho mu Rwanda ruri mu cyerekezo cy’iterambere,hatangijwe gahunda y’igishushanyo mbonera cy’Umujyi wa Kigali ndetse n’indi mijyi mu Rwanda.
Abayobozi ngo bagomba kujyana n’icyo cyerekezo mu rwego rwo gushakira abaturage icyiza babarinda ibibazo bikomeye bashobora guhura na byo biteye impungenge.
Minisitiri w’Ubutegetsi bw’Igihugu Francis Kaboneka yabigaragaje ubwo aherutse guhura n’abayobozi b’Umujyi wa Kigali mu nteko rusange yabaye mu ntangiriro z’iki cyumweru.
Yagize ati “Nyarutarama[Bannyahe], Mu myembe, Kimihurura, Gitega, Cyahafi, hafashwe n’inkongi nubwo wagira ute,uretse n’imodoka ya kizimyamwoto, sindi buvuge n’igare kuko na ryo ntiryabona aho ryanyura.
N’abantu bagenda n’amaguru kugira ngo babone aho banyura ni ikibazo. Nicyo gituma tuvuga ngo ayo makosa yakozwe tuyareke akomeze akorwe cyangwa tuyakosore tunirinde n’ayandi mashya ashobora gukorwa?”
Utwo duce kandi duteye impungenge kubera ko hashobora kuba indiri y’abakora ibikorwa bihungabanya umutekano.
Umuyobozi w’akarere ka Gasabo Rwamulangwa Stephen yavuze ko i Nyarutarama muri Kangondo[Bannyahe], iyo hagize umujura wirukankanwa n’abashinzwe umutekano agahungiramo, aba agize Imana kuko abacikiramo, kubera akajagari k’inyubako zihari zigoye kuzinjiramo.
Kaboneka yagarutse ku ruhare rukomeye rw’abayobozi muri ayo makosa, ashimangira ko ukora gutyo adakwiye kwitwa umuyobozi.
Ati “Nta na hamwe hatubatswe abayobozi barebera [...]Burya iyo ushyigikiye akajagari ku nyungu zawe bwite uba uvangiye inyungu z’Abanyarwanda bitari uwo munsi bitari ejo hazaza.Uba ubashyize mu kaga igihe kirekire n’ubuzima bwabo ubushyize mu kaga. “
Ku ruhande rwa leta y’u Rwanda ngo ntizemera ko abaturage bayo bakomeza guhura n’icyo kibazo.
Kaboneka ati “U Rwanda tugezemo si urw’aho umuntu ajya mu rugo rwe asesera. Umuntu wagendaga yemeye yajya kujya mu rugo rwe akabanza agakubita ibipfukamiro hasi agasesera. Umuntu ushaka kubaka u Rwanda rw’Abanyarwanda bagenda baseseye ntabwo ari umuyobozi. Tugomba kubaka u Rwanda Abanyarwanda bagendamo bemye, umuntu yajya iwe akagenda yemye akanavayo yemye."
Minisitiri Kaboneka yihanije abayobozi bo mu mujyi wa Kigali, mu rurembo rw’u Rwanda, batubahiriza inshingano zabo bagakingira ikibaba abubaka mu buryo bw’akajagari.
Ati “ ‘Nk’abayobozi rero b’Umujyi wa Kigali nagira ngo mbakangurire gucika kuri iyo ngeso yo gushyigikira akajagari, yo kubona akajagari kubakwa abantu barebera kuko ntakubakwa abayobozi batabona[...]Nk’umujyi wa Kigali ni iki twakora ngo uwinjira muri Kigali amenye ko ariho yinjiye koko!”
Abanga kwiteranya bazabibazwa n’amateka
Bamwe mu bayobozi bashyigikira akajagari mu myubakire barimo abavuga ko banga kwiteranya n’abo bafitanye amasano abo baziranye n’abo bafite ibindi bahuriyeho, abakora gutyo na bo ngo amateka azabibabaza.
Ati “Hari uwo nigeze kuganira na we arambwira ngo erega turabyumva ariko mba nanga kwiteranya. Namubwiye ibintu bibiri nti ‘hitamo kwiteranya ufashe Abanyarwanda ejo bazabe bakwibuka, cyangwa hitamo kwanga kwiteranya urohe abo ushinzwe kuyobora."
Yongeyeho ati ”Shaka icyiza cy’abo ushinzwe kuyobora, iyo bageze kuri icyo cyiza uba wabyungukiyemo, nawe icyo cyiza ntikigusiga, ariko ushobora gushaka ikiza ku giti cyawe, ukanakigeraho ariko ntikizaramba, kuko ba bandi ushinzwe kuyobora wakandamije ukanabazamukiraho ukagera ku cyo ushaka ku giti cyawe ejo nibo bazagaruka bagasenya ibyo wakoze.”
Umuyobozi wanga kwiteranya ngo ntacyo ashobora kugeza ku gihugu, kuko mu buyobozi byanga byakunda hari abo aba agomba kubangamira, ariko inyungu rusange.
Ati “ Bangamira inyungu z’umuntu umwe ku giti cye urokore iz’abantu benshi ushinzwe kurebera kure. Bangamira inyungu ku giti cyawe, ubabare ariko ufashe abandi Banyarwanda nushaka ubabere igitambo cyo kugera ku byiza, kuko niko kuyobora.”
Minisitiri Kaboneka yanavuze ko abibwira ko bazayobora badahura n’ibibazo bibeshya kuko kuyobora atari ukudamarara, ati” Kuyobora ni ukwitanga si ukudamarara, ni ukuvunika si ukunezerwa, si ukwishima, si ukunguka ni imvune. Ubuyobozi si ukwishakira icyiza wowe ku giti cyawe.”
Hirya no hino mu Rwanda harimo kugenda hubakwa inyubako zijyanye n’igishushanyo mbonera, ababirenzeho zigasenywa. Kaboneka akaba agaya abayobozi bakira amafaranga y’abaturage nka ruswa yo kugira ngo bubake mu kajagari, ejo zigasenywa kandi abo bayobozi bayariye.


c: text/html

text:
Ni umwe mu bakobwa batsinze neza kurusha abandi ku rwego rw’igihugu bari mu cyiciro cy’Inkubito z’Icyeza bahembwa n’Imbuto Foundation ihagarariwe Madame Jeanette Kagame.
Basoje amahugurwa mu ikoranabuhanga bakoreraga mu Kigo cy’ubumenyingiro Tumba College of Technology (TCT) kuri uyu wa 18 Kanama 2016.
Umutoniwase yavuze ko nta kintu yabona ahemba Madame Jeanette Kagame, bitewe n’agaciro yabahaye.
Yagize ati “Twe abakobwa adufasha kwiga neza kuko twari twarasigaye inyuma cyane cyane mu ikoranabuhanga. Ni yo mpamvu nashushanyije iyi foto ngirango mwereke ko umutima wanjye uzirikana cyane ibyo adahwema kudukorera.”
Umutoniwase wigiye gushushanya mu ishuri ryisumbuye rya Ecole d’Art Nyundo, yashyikirije iyo mpano Rose Rwabuhihi, kugira ngo azayishyikirize Madame Jeannette Kagame.
Yavuze ko gushushanya ari na byo azakomeza muri Kaminuza, kuko biri mu ndoto ze zo kugira inzu ikorerwamo ibijyanye no gushushya (Gallery D’arts).
Rose Rwabuhihi, uhagarariye urwego rushinzwe uburinganire ku rwego rw’Igihugu waje ahagarariye Imbuto Foundation, yasabye abana b’abakobwa basoje amahugurwa kugira ubumenyi ariko ntibibagirwe imyitwarire myiza igomba kubaranga.
Ati “Ni byiza mwanarushijeho kumenya no gusobanukirwa ikoranabuhanga rizabafasha mu myigire no mu buzima busanzwe, ariko ibyo byonyine ntibihagije murasabwa kwitwara neza, mwirinda ubusambanyi, ubusinzi n’ibiyobyabwenge kuko byazabicira ejo hanyu hazaza mubyitwararike.”
Umuyobozi mukuru w’ikigo cy’ubumenyingiro ku rwego rw’Igihugu (WDA) Gasana Jerome yasabye Inkubito z’Icyeza kuzabyaza umusaruro ubumenyi bahakuye ariko ntibabyiharire bonyine bakazabyigisha n’abandi.
Amahugurwa y’ikoranabuhanga basoje uyu munsi bakaba bamaze ibyumweru bitatu bayakurikirana, bahawe impamyabumenyi ya TCT n’impamyabumenyi itangwa n’ikigo CISCO gishinzwe ikoranabuhanga ku rwego rw’isi.

robotstxt: allowed

filter: keep


text:
Umuzinga wa langstroth ni urugero rw’umuzinga ufite amafuremo akurwamo kandi niwo ukunze gukoreshwa na benshi. Amafuremo aba atandukanye n’urusenge, kandi hagati yayo harimo umwanya w’inzuki zicamo. Imitiba myinshi ya langstroth abari akazu kameze nkagakarito karimo udufuremu icumi ariko umunani na cumi n’ebyiri nazo zishobora kwifashishwa. Ibipimo n’ishusho muri rusange bihinduka igihugu ku kindi, ni ingenzi kugura imitiba yose kandi ugashyiramo ibintu bimwe.
Uburebure bw’imitiba ibiri ya langstroth ifite furemu icumi.
Iki gishushanyo kerekana umuzinga wa langstroth uturutse hejuru ujya hasi:
• igisenge
• mwo imbere
• aho zisohokera
• ibyumba by’ibyana
• indiba zo hasi
• ibyumba by’ubuki
Umuzinga wa top-bar
Uyu muzinga ni uwakijyambere kandi urahendutse kandi wasimburanwa n’umuzinga wa langstroth n’ibikoresho. Ukoreshwa n’abantu benshi bitewe nuko woroshye kandi urahendutse,uri mubihugu byateye imbere. Umuzinga wa top-bar ufite nawe za furemu zikurwamo ikanagira imyanya y’inzuki zicamo. Umuzinga wa top-bar ufite iri zina kuberara ko amafuremu yawo aba afashe hejuru, si mumpande cyangwa mu ndiba. Umuvumvu ntabwo azubakira fondasiyo( gusa izifasha aho kuyishyira) mu gihe cyo kubaka. Inzuki zubaka ibinyagu zihera hejuru zijya hasi.
Aho utandukaniye n’umutiba wa langstrothnuko ubuki budashobora gusarurwa buyungururwa kubera ko amafuremu yo hejuru adafashe cyane. Bitewe nuko inzuki zongera kwiyubakira ibinyagu nyuma y’ihakura,umutiba wa top-bar utanga umusaruro w’ibinyagu byinshi ariko ubuki bukaba bucye. Kimwe no mu mutiba wa langstroth, inzuki zishobora kubika ubuki ahantu hatandukanye n’ahajya ibyana bigatuma hapfa inzuki nkeya mugihe cy’isarura.


text:
ven.
08
avril
2011
ISOMO RYA MBERE
Umuhanuzi Ezekiyeli (Ezk 37, 21-28)
Ijambo ry’Uhoraho ringeraho riti 21«Uzabwire abantu bo mu muryango wawe uti ‘Dore ibyo Nyagasani Uhoraho avuze: Ngiye gushaka Abayisraheli, mbavane mu mahanga bari barajyanywemo. Ngiye kubakorakoranya baturuke impande zose, maze mbagarure ku butaka bwabo. 22Nzabagira umuryango umwe mu gihugu no mu misozi ya Israheli, bazagira umwami umwe ubategeka bose, ubutazongera ukundi kwigabanyamo imiryango ibiri cyangwa se ibihugu bibiri. 23Ntibazongera kwiyandurisha ibigirwarnana byabo, ibiterashozi byabo ndetse n’ibicumuro byabo. Nzabakiza ubuhemu bagize, mbasukure bazabe umuryango wanjye, nanjye mbe Imana yabo. 24Umugaragu wanjye Dawudi azababera umwami; bazagire umushumba umwe, bubahirize amabwiriza yanjye n’amategeko yanjye kandi babikurikize. 25bazatura igihugu nahaye Yakobo umugaragu wanjye, igihugu abakurambere banyu bari batuyemo. Bazagituramo bo ubwabo n’abana babo ndetse n’abuzukuru babo ubuziraherezo; umugaragu wanjye Dawudi azababere umwami iteka ryose. 26Nzagirana na bo Isezerano ry’amahoro, rizababere isezerano rihoraho. Nzabatuza, mbagwize kandi nshinge Ingoro yanjye rwagati muri bo ubuziraherezo. 27Nzatura muri bo mbabere Imana, na bo bambere umuryango. 28Bityo amahanga azamenya ko ndi Uhoraho utagatifuza Israheli, igihe Ingoro yanjye izaba iri rwagati muri bo ubuziraherezo.’»
INDIRIMBO(Yeremiya 31,10,11-12ab,13)
Inyik/ Uhoraho araturinda, nk’uko umushumba arinda ubushyo bwe.
Mahanga yose, nimwumve ijambo ry’Uhoraho,
muryamamaze mu ntara za kure mugira muti
«Uwatatanirije Israheli impande zose arayikoranije,
azayirinda nk’uko umushumba arinda ubushyo bwe.»
Uhoraho yacunguye Yakobo, aramuharanira,
kandi amugobotora mu maboko y’umunyembaraga.
Bazaza batera indirimbo z’ibyishimo ku musozi wa Siyoni,
bahadendeze basanga ibyiza by’Uhoraho.
Ubwo inkumi zizabyina zidagadure,
Kimwe n’abasore n’abasaza.
Umubabaro wabo nzawuhinduramo ibyishimo, mbakomeze,
abagowe mbahe kwidagadura.
IBANGONDIRIMBO RIBANZIRIZA IVANJILI (Yh 10, 15 ; 11, 52)
Ikuzo n’ibisingizo ni ibyawe, Nyagasani Yezu.
Wowe Mushumba mwiza, watanze ubugingo bwawe,
Kugira ngo ukoranyirize hamwe abana b’Imana batatanye.
Ikuzo n’ibisingizo ni ibyawe, Nyagasani Yezu.
IVANJILI
+ Yohani (Yh 11, 45-57)
Lazaro amaze gusohoka mu mva, 45benshi mu Bayahudi bari baje kwa Mariya, bamaze kubona ibyo Yezu akoze baramwemera. 46Abandi muri bo basanga Abafarizayi, babatekerereza ibyo Yezu yakoze. 47Nuko abatware b’abaherezabitambo n’Abafarizayi bakoranya inama nkuru, baravuga bati «Turabigenza dute ko uriya muntu akomeza gukora ibitangaza byinshi? 48Nitumureka agakomeza kuriya bose bazamwemera, maze Abanyaroma baze badusenyere Ingoro kandi barimbure abaturage.» 49Umwe muri bo witwaga Kayifa, wari umuherezabitambo mukuru uwo mwaka, arababwira ati «Nta cyo mubyumvamo! 50Ntimubona ko ikiruta ari uko umuntu umwe yapfa mu kigwi cy’imbaga, aho kugira ngo igihugu cyose kirimbuke!» 51Ibyo ntiyabivuze ku bwe; yabitewe no kuba umuherezabitambo mukuru w’uwo mwaka bimuha guhanura, avuga ko Yezu yari agiye gupfira rubanda. 52Bitari no gupfira rubanda gusa, ndetse no gukoranya abana b’Imana batatanye, akababumbira hamwe. 53Nuko guhera uwo munsi bashaka uko bamwicisha. 54Yezu na we ntiyongera kujya agaragara hagati y’Abayahudi, ahubwo ajya ahantu hafi y’ubutayu mu mugi witwa Efurayimu, agumayo kumwe n’abigishwa be.
55Icyo gihe Pasika y’Abayahudi yari yegereje; maze abantu bo mu misozi bajya i Yeruzalemu gukora imihango yo kwisukura, mbere ya Pasika. 56Bakomeza gushaka Yezu, maze uko bagahagaze mu Ngoro, bamwe bati « Kuba ataje mu munsi mukuru mubitekerezaho iki?» 57Koko abatware b’abaherezabitambo n’Abafarizayi bari bategetse ko, nihagira umenya aho aherereye, ahavuga kugira ngo baze kumufata.


text:
ADEPR Rukurazo: Hakozwe igiterane cy’ivugabutumwa cy’iminsi 2 gisoza amasengesho y’iminsi 7
Kuva kuri uyu wa Gatandatu taliki 15-16, kuri ADEPR Rukurazo yakoze igiterane cy’iminsi ibiri, aho basozaga amasengesho yari amaze iminsi 7 abera kuri iyi paroisse. Iki gitaramo cyitabiriwe n’amakorali atandukanye hamwe n’abavugabutumwa nka Masengesho na Rachel.
Nk’uko twabitangarijwe na Fidele Kwizera, umuyobozi wa Korale Penuel akaba ari na we watugejejeho aya makuru, ngo bashimye Imana ko nyuma y’aho bashyiriye hanze album yabo ya mbere bise “Agira ubuntu” nk’imwe mu makorali yitabiriye iki giterane.
N’ubwo bitamenyerewe mu Rwanda, muri iki giterane abavugabutumwa b’abari n’abategarugori bo muri ADEPR Masengesho Esther na Nyiranzeyimana Rachel ni bamwe mu bavuze ijambo ry’Imana muri iki giterane cyamaze iminsi ibiri, cyari kigamije kubyutsa abaguye no kwamamaza ubutumwa bwiza bagarura abantu kuri Kristo, ndetse no gusaba imbaraga.
Fidele Kwizera akaba yadutangarije ko iki giterane intego yacyo iboneka mu gitabo cya Luka 12:35, ahavuga ngo “Muhore mukenye kandi amatabaza yanyu ahore yaka.”
Bamwe mu bahanzi bagaragaye muri iki giterane harimo Gonzague na Torero. Mu makorali harimo Rangurura (Gihogwe), Abakorerayesu (Rukurazo) ndetse na Negebu (Rubonobono), kandi kwinjira muri iki giterane byari ubuntu kuva saa cyenda z’umugoroba.


text:
Iyo witegereje neza cyane usanga uyu mugabo azi icyo akora. Mu mwanya wose aba afite yitabira gahunda zose za chorale kandi ni umuhanga mu bijyanye na music (Guitar Bass), no kuyobora indirimbo.
Aba bana nabo ni Gatsata Choir y'ejo hazaza, umunezero n'umuhati byabo bizabasigira ubuhanga buhanitse, bityo Imana ihabwe icyubahiro biciye muri bo.
Mu ivugabutumwa rya Gatsata Choir, abantu b'ingeri zose baranezerwa ndetse Imana igahabwa icyubahiro.
Aba ni bamwe mu bamisiyoneri, kandi ni inshuti za Gatsata Choir.
Baremera bakitanga ariko icyo biyemeje bakakigeraho ku gira ngo umurimo w'Imana utere imbere.
Aha kandi ubusabane bwabo n'abandi baririmbyi ni ingira kamaro muri bo.
Ibi baba babikorera kugira ngo Ivugabutumwa biyemeje ryaguke.
Umunezero aba ari wose iyo bari mo bahimbaza Imana.
Ibi byishmo bumva babisangira n'abantu bose, kandi ni koko bibageraho aho izi ndirimbo zikora ku mitima ya benshi maze bagasubizwamo imbaraga abandi bagafata umugambi mwiza wo kuza k'Umwami wacu Yesu Christo
Uyu musaza uri imbere kubera Umurimo w'Imana umunezero uramurenga akagira ubuzima bwiza, Guhimbaza Imana kwe kugaragaramo imvano y'ukuri.
Yatangiranye na Chorale kuva yabaho kandi ntarashaka kuyivamo.
Aha Gatsata Choir yari mu gikorwa cyo gukusanya inkunga yo gufasha abatishoboye bo mu Murenge wa Gatsata. Kandi iri vugabutumwa ryazamuye ububyutse mu Itorero ryose, ndetse n'igihugu muri Rusange cyabonye uburyo ki Umurimo w'Imana ari mwiza ndetse kandi ukaba ugira n'ingaruka nziza ku baturage b'igihugu cyacu.
Ubusabane bwa Gatsata Choir hamwe n'izindi Chorale ni ingirakamaro kuko icyo bagamije ni ukuzana umutuzo n'iterambere mu mwuka mu Itorero rya Christo
Abaterankunga baranezerwa iyo bari kumva izi ndirimbo ndetse iyo bari kubona uburyo Imana ihabwa icyubahiro ku bw'Ubutunzi bwabo budapfa ubusa. Kandi barahiye kutabura mu bikorwa byose bya Chorale Gatsata
Abacuranzi bose nabo umuziki barawitondera kugira ngo bagabure ibimeze neza, aho bigomwa n'umwanya wabo bakaza ku rusengero mu gihe bihaye ubwabo.
Uyu musore Baptiste iraha rya Gisore yarisimbuje guhimbaza Imana.
Iteka umuhati we werekana ko ibyo akora aba abizi, aho usanga buri gikorwa cyose cya Chorale aba akirimo.
Iyo wumva umuziki umunezero ukwira umubiri wose maze agahinda k'ibibazo kagashira.
Uyu musore Abdou BIZIMUNGU akunda cyane kumva ari hamwe na Chorale ye. Aho ubu ari umuyobozi w'umuziki wa Chorale Gatsa, kandi akaba abikunda cyane.
Abacuranzi nabo bishimira umurimo wabo nta gihembo basaba n'ubwo biba bikwiye ugereranyije n'umurimo baba bakoze.
Umurya wa Gitari unogera amatwi ntujya ubura muri iyi Chorale.
Uyu musore Simon, akunda kugira ishyaka ry'Umurimo w'Imana ntacyo yitaho ahubwo areba icyo ashaka kuzaba mu gihe cye cy'imbere.
Turashimira Imana ko yakoze ibikomeye kandi twizera ko izakomeza no kudufasha mu gihe cyose.
Abiringira Uhoraho ntibazakozwa isoni.


text:
Bamwe mu bacuruzi bakoresha akamashini gatanga inyemezabuguzi ka EBM baravuga ko izo bakoresha zifite inenge zitandukanye zirimo kutabika umuriro, kubura interineti kwa hato na hato ndetse kuba impapuro izi mashini zisohora ibyanditseho biba bitagaragara ndetse bigasibama vuba, bagasaba ko byazakosorwa mbere y’uko hatangwa izindi nshya ku bacuruzi bose.
Muri Werurwe, 2013 ni bwo ikigo ikigo cy’igihugu gishinzwe kwinjiza imisoro n’amahoro (RRA) cyatangije uburyo bushya bwo gukoresha imashini zizwi nka EBM mu gutanga inyemezabwishyu hagamijwe kuganbanya umubare w’abacuruzi banyerezaga imisoro.
Mu ngengo y’imari y’umwaka wa 2016/2017 Rwanda Revenue ivuga ko hari gahunda yo gutanga imashini za EBM ku bacuruzi bose ndetse bakazifatira ubuntu ibi bikazafasha kumenya amakuru nyakuri y’abacuruzi bo mu Rwanda, abacuruzi bakaba bavuga ko izizatangwa zidakwiye kumera nk’izambere.
Uwamariya Angelique ni umucuruzi wo mu karere ka Rubavu avuga ko utumashini bafite tugira ibibazo bya interineti ndetse ngo umuriro watwo ntutindamo ku buryo iyo umuriro w’amashanyarazi wagiye igihe kinini bibahagarikira akazi.
Yagize ati: “EBM dufite zifite ibibazo bitandukanye nk’ubu dukunda kubura connection bikatwicira akazi, umuriro iyo ugiye batiri ntimaramo iminota ihita izima.”
Uhagarariye abikorera mu karere ka Rubavu na we yemeza ko utu tumashimi dufite ibibazo nk’ibyo mugenzi we yavuze ariko akongeraho ko n’impapuro zitangwa na EBM ibyanditseho bitagaraga ndetse bikanasibama vuba.
Yagize ati “ni byo koko utu tumashini dufite ibibazo nk’uko uwambanjirije yabivuze ariko na none n’impapapuro dusohora si nziza, rimwe na rimwe biba bidasomeka kandi urakabika wajya kukareba ugasanga byarasibamye.”
Icyo aba bacuruzi bose bahurizaho ni uko ikigo cy’igihugu gishinzwe kwinjiza imisoro n’amahoro cyabafasha kubona utumashini dufite ubuziranenge.
Komiseri Mukuru Wungirije w’ikigo cy’igihugu gishinzwe imisoro n’amahoro Ruganintwali Pascal yavuze ko kuba utu tumashini dupfa abacuruzi bakwiye kujya bihutira guhamagara aho batuguze kuko bafitanye amaserano y’uko bazajya badukora kandi ku buntu.
Yagize ati: “hari abantu bacuruza za EBM, abo dufitanye amaserano ko muri buri karere bagiramo umukozi wabo uzajya akora utumashini twapfuye kandi ku buntu, namwe twabasaba kujya mubibabwira bakabikora.”
Ku kibazo cy’impapuro zidafite ubuziranenge, Ruganitwali Pascal avuga ko icyo kibazo bakizi kandi bagitekereza ku buryo EBM nshya zizatangwa zizaba zifite impapuro nziza.
Yongeyeho kandi ko ikibazo cya Interineti kitareba Rwanda Revenue ahubwo ari icy’abashoramari mu bya interineti ariko na bo bakomeza kubasaba kubinoza.
N’ubwo hari abacuruzi batari bumva akamaro ko gukoresha imashini zikoreshwa mu gutanga inyemezabugizi (EBM), Rwanda Revenue Authority igaragaza ko utu tumashini twagize uruhare runini mu kuzamura umubare w’imisoro yinjira mu isanduku ya Leta.


text:
Uyu mwanzuro wafashwe wemeza ko umuntu wese uhafite inzu atagomba kurenza tariki ya 21 Ukuboza 2016, ataratangira kuvugurura.
Mu nama yabereye mu Karere ka Huye kuri uyu wa Mbere tariki ya 21 Ugushyingo 2016, yahuje Guverineri w’Intara y’Amajyepfo Marie Rose Mureshyankwano, Ubuyobozi bw’Akarere ka Huye n’abafite inzu mu Cyarabu, ko uzarenza iyi tariki ataratangira imirimo, azahabwa ingurane n’Akarere ka Huye akimuka,kakahaha Rwiyemezamirimo ufite ubushobozi akahubaka inzu zijyanye n’igihe.
Umuyobozi w’Akarere ka Huye, Kayiranga Muzuka Eugene, yagaragaje ko kuva mu mwaka wa 2008 hakozwe inama nyinshi zigamije kureba uko Icyarabu cyavugururwa, ariko abagomba kubishyira mu bikorwa ntibabikore uko bikwiye.
Muzuka yagize ati “Tumaze gukora inama nyinshi, mbere yo gufunga mu Cyarabu twarabanje turaganira, hari abatangaga umwaka, hari n’abatangaga amezi atandatu, hari n’abatangaga atatu, barabyibuka uko twagendaga tuganira, ariko wa mwaka washira ukabona birabananiye, bati ‘nimutwongere amezi atatu’, nayo tukayabaha, nta numwe twongereye munsi y’inshuro ebyiri, kugeza ubwo tuvuze tuti ‘kuva 2008 tugenda twongera, twongera, tuzageza ryari?’”
Gutanga ibitekerezo byabanje kugorana
Ubwo Guverineri w’Intara y’Amajyepfo yasabaga ko abitabiriye inama by’umwihariko abafite inzu mu Cyarabu, batanga ibitekerezo ku cyatuma havugururwa vuba, abenshi bifashe ntibagira icyo bavuga, kugeza ubwo hafashwe umwanzuro ko bagiye guhera ku murongo buri wese agahabwa ijambo.
Abavuze bagaragaje imbogamizi bahuye na zo zituma batavugurura, zirimo ubushobozi bucye, kuba inzu zo hejuru mu igorofa zitabona abazikodesha, gucika intege zuko abafite inyubako z’amagorofa mu mu mujyi wa Huye bababwira ko babuze ubwishyu bw’inguzanyo bafashe muri banki n’izindi.
Gusa ubuyobozi bwabasabye ko ikigamijwe ari ukurebera hamwe icyakihutisha kuvugurura Icyarabu, iby’imbogamizi bakabireka, kuko hashize igihe kirenga imyaka itandatu ibisabwa biri mu magambo gusa.
Abafite inzu mu Cyarabu bagaragaye mu nama ni mbarwa
Ubwo Guverineri w’Intara y’Amajyepfo, Marie Rose Mureshyankwano, yabazaga impamvu ba nyiri inzu batari gutanga ibitekerezo, byaje kugaragara ko abenshi mu bafite inzu mu Cyarabu batitabiriye inama, ahubwo bohereje ababahagarariye.
Abo babahagarariye batanze ibitekerezo byabo birumvwa, ari nabyo byaje gufatwaho umwanzuro w’inama, wo kuvugurura Icyarabu mu gihe gito gishoboka.
Guverineri Mureshyankwano yavuze ko yasanze abafite inzu mu Cyarabu bari mu byiciro bitatu.
Icyiciro cya mbere kirimo abafite ubushake bwo kuvugurura inzu zabo kandi banabitangiye, icya kabiri kikaba kigizwe n’abafite ingamba zifatika kandi berekana uko bagiye guhita batangira kuvugurura, mu gihe icya gatatu kirimo abataragize icyo bakora ahubwo bahora basaba kongererwa igihe gusa.
Nyuma yaho hafashwe umwanzuro wemeza ko mu gihe cy’ukwezi kumwe, ni ukuvuga kuva tariki ya 21 Ugushyingo, kugeza kuya 21 Ukuboza 2016, umuntu ufite inzu mu Cyarabu uzaba ataratangira kuvugurura, Akarere kazamubarira imitungo ye ihari akimurwa.
Icyo gihe ngo Akarere ka Huye kazabishyira mu ngengo y’imari, mu Cyarabu kahagure nyuma kahahe ba Rwiyemezamirimo bafite ubushobozi bahubake inzu zijyanye n’igishushanyo mbonera cy’Umujyi wa Huye.
Bamwe bumvise umwanzuro bitsa imitima
Nyuma yuko Guverineri avuze ko uyu mwanzuro ariwo ufashwe, bamwe mu bari mu nama bikije imitima, maze abasaba ko bawutorera, ariko biza kugaragara ko bose babyemeye usibye umuntu umwe wavuze ko yifashe.
Nyuma y’iyo nama Guverineri Mureshyankwano yaganiriye n’Itangazamakuru, yongera gushimangira ko ikigamijwe ari uguteza imbere umujyi wa Huye ukajyana n’icyerekezo, nk’uko n’ubundi yari yabanje kubibwira abari bitabiriye inama igitangira.
Guverineri Mureshyankwano yongeye gushimangira umwanzuro wafashwe, avuga ko hagiye no gushyirwaho itsinda rizakora ubugenzuzi.
Yagize ati “Umwanzuro inama ifashe, ni uko dutanze igihe cy’ukwezi kumwe, bakaba bakuyeho inzu zishaje batangiye gushyiraho izijyanye n’igihe, hanyuma ukwezi kwarangira, twumvikanye ko dushyiraho itsinda rizaza kureba aho bigeze, abo tuzasanga baratangiye nta kibazo bazakomeza bubake, abo tuzasanga byananiye burundu,(…) Akarere kazashaka amafaranga kabahe ingurane ikwiye, hanyuma bajye gushaka ahandi bashyira ibikorwa byabo, ibibanza bazaba bavuyemo bisigare ari iby’AKarere, noneho igihe hazajya haboneka abikorera babigure, ya mafaranga Akarere kazaba kasohoye kayabone.”
Bamwe bati ni ‘Uyu mwanzuro ni umuti ushaririye’
Bamwe mubafite inzu mu Cyarabu, nyuma yo gusohoka mu nama babwiye IGIHE ko umwanzuro ufatiwemo bawishimiye kandi bazagerageza kuwubahiriza, ariko bavuga ko ari ‘umuti ushaririye, kandi ari wo uvura’.
Eustache Mudatsikira, uhagararie umwe mu bafite inzu mu Cyarabu ati “Mu by’ukuri ni umwanzuro ukomeye, kuko iminsi 30 ni mikeya, irabarirwa ku ntoki, ariko nkuko bisanzwe burya ‘umuti uvura ni usharira’, uragusharirira ariko ukawunywa kandi ukagukiza indwara.Wavunitse ugashaka ko umuntu akanda buhoro buhoro burya iyo mvune ntiyazakira, (…) uyu mwanzuro uko byamera kose ugomba kujya mu bikorwa”.
Aphrodis Misago, umwe mu babashije kubaka inzu mu mujyi wa Huye kandi ijyanye n’igihe, we avuga ko yishimiye umwanzuro wafashwe.
Ati “Cyane cyane, njyewe nishimiye ko iyi nama ifashe umwanzuro wari ngombwa, kuko ikibazo cy’inzu zifunze mu Cyarabu cyari kimaze gutera umwanda mu mujyi wacu, (…) kuko inzu barazifunze mu gikari hakabamo abantu ba ‘Mayibobo’ badafite ubushobozi, habamo abajura, (…) nkumva rero ko iki cyemezo bafashe kituganisha heza”.
Guverineri Mureshyankwano yabwiye abanye-Huye ko bakwiye guhindura imyumvire ntibumve ko bazakomeza gukorera mu nzu zishaje batavugurura, kuko umujyi wa Huye ufatwa nk’umwe muya kabiri yunganira Kigali, ugomba kugira icyerekezo cyiza.
Gahunda y’imbaturabukungu igamije kurwanya ubukene mu Rwanda (EDPRS 2), iteganya ko imijyi ya Huye, Musanze, Muhanga, Rubavu, Nyagatare na Rusizi igomba kuba imijyi iri hejuru kandi y’ishoramari, bityo igomba kugira ibikorwa remezo bijyanye n’igihe.
Inkuru bifitanye isano: Huye: Amezi atandatu yo kuvugurura mu ‘Cyarabu’, abaye imyaka y’amagambo gusa


text:
Niba wumva koko ushaka kugira ubumenyi buhanitse mu bijyanye no gusomana,hano hari uburyo 6 naguhitiyemo bwo gusomana,Ariko ni hagati y’abakundana “igitsina gabo n’Igitsina gore”.
1.Somana amaso yawe afunze “uhumirije” :
Gusomana uhumirije ni kimwe mu bintu byiza bituma uryoherwa uri gusomana,kuko icyo gihe uba uri gusomana bikurimo atari ibyo uri kwihingamo.Tekereza nk’ubu uri gusomana n’umuntu amaso yawe afunguye na yiwe afunguye,mbega ibintu bitaba ari byiza namba,kuko ico gihe biba byerekana ko muri kwikizanya.Wowe uzagerageze nunjya gusomana n’umuntu ufungure amaso yawe maze musomane nk’igihe kigera ku masegonda agera ku 120,Maze uzongere ufunge amaso maze umusome amasegonda agera kuri 80 uzumva itandukaniro.
2.Wikwita ku minwa gusa :
Abantu benshi baziko gusomana ari ku minwa gusa,Burya niba utari ubizi gusoma umuntu ku bice bimwe na bimwe biri ku mubili cyane cyane nko ku ijosi,akananwa,amazuru,bituma umuntu arushaho kuryoherwa nicyo gikorwa muri gukora cyo gusomana,wowe n’usomana n’umuntu wikwita ku gice kimwe gusa.
3.Musome Witonze :
Gusomana si urugamba uba uriho,kandi n’iminwa iba yoroshye,Bityo niba uri gusomana n’umuntu w’ibishyiramo ingufu kuko bishobora no kubabaza uwo muri gusomana aho kumuryohera,wowe wimukubaho umunwa cyane ugomba kubyoroshya.
4.Umunwa wo hasi ba ariwo wibandaho cyane :
Umunwa wo hasi niwo munwa ushobora kwibandaho cyane mu gihe uri gusomana n’umuntu kuko niho hashobora gutuma agira ibyiyumviro birenze,gusa ugomba kubikora nawe wumva ko wirekuye koko.
5.Menya uburyo ugomba gutwara uwo muri gusomana :
Ubundi gusomana ntabwo ari ibintu utekereza gutya uri kumwe n’umukunzi wawe ugahita ubikora,ahubwo niba bigenze gutyo banza nawe umushire muri ibyo bihe ubundi mwese mubikore bibarimo,kandi wirinde kwirukanka,mutware buhoro buhoro ari nako mu gihe muri gusomana mugenda muhindura mukurikije uruhande amazuru yararimo.
6.Ururimi :
Ururimi ni intwaro ikomeye yo gusomana.Niba uri gusomana n’umuntu gerageza gukoresha n’ururimi,icyo gihe uzaba uri gutuma agira ibyiyumviro bindi,koresha ururimi mu bindi bice byo mu kanwa ndetse no ku gutwi.Ugutwi ni kimwe mu bintu bishobora guhindurira umuntu ibyiyumviro mu buryo bugaragara,Kandi nukoresha ururimi bizaha ibyishimo birenze umukunzi wawe.


text:
Umuhanzi Peter Pop ukomoka muri Suede yiyemeje gukoresha impano yo kuririmba mu gufasha abana bafite ubumuga.
Peter Pop, akaba yarashinze umuryango yise "Come Together” mu rwego rwo guhuza abana bamugaye bagataramana na we akabigisha indirimbo n’udukino two tubafasha kwidagadura.
Ni muri urwo rwego kuri uyu wa 27 Ugushyingo 2014 Peter Pop yifatanyije n’abo bana mu myidagaduro, arabaririrmbira, akaba anafite indirimbo zitandukanye zigaragaza uburyo abamugaye badakwiye guhabwa akato.
Akaba ari muri urwo rwego Peter yakoranye indirimbo n’uwitwa Gurston Tiano Opar bita Baba, umusore ubana n’ubumuga wo muri Kenya na we akaba yaragaragaye muri uwo muhango.
Peter na Baba banaririmbye indirimbo yitwa ‘Disability is not inability’ bafatanyije, yumvikanisha ko kuba umuntu amugaye bitavuga ko ntacyo ashoboye.
Peter yavuze ko yiyemeje kwifashisha muzika nk’impano ye akagaragaza ibibazo abana bamugaye bahura na byo akanatanga ubutumwa bwo kutabaha akato.
Pop yagize ati "nifatanya n’abana tukidagadura, ari na yo mpamvu nabazaniye umuhanzi wo muri Kenya na we wamugaye, kugira ngo abasangize ubuhamya bwe”.
Akaba ari muri urwo rwego ‘Come Together’ ifatanyije na Centre Izere Mubyeyi bahuje abana bamugaye n’abatamugaye babashyira hamwe kugira ngo bidagadurane, no kubagaragariza ko bangana.
Uwo muhango ari na wo wagaragayemo Peter na Gurston washimishije abana, dore ko na bo bagiye bagaragaza ko bakunda muzika, ndetse banafata umwanya wo kuririmba.
Mu rwego rwo kubafasha kwidagadura mu buryo bwagutse, umushinga ‘Come Together’ wo mu kigo FBU cyashinzwe na Peter gitegura kuzana mu Rwanda umuhanzi w’Umunyamerika Wyclef Jean mu gitaramo kizaba muri 2015.
Abana bamugaye bakazahabwa amahirwe muri icyo gitaramo yo kwidagadurana na Wyclef.


text:
sam.
18
févr.
2012
ISOMO RYA MBERE
Igitabo cy'Umuhanuzi lzayi (Iz 43, 18-19. 21-22. 24c-25)
Uhoraho aravuze ati 18«Mwikwibuka ibyabayeho mbere ngo mukurwe umutima n'ibya kera, 19dore ngiye gukora ikintu gishya ndetse cyatangiye no kugaragara; ntimukiruzi se? Ni ukuri rwose ndahanga inzira rwagati mu butayu, inzuzi zitembe ahantu h’amayaga. 21Uyu muryango nihangiye kandi uzahora uvuga ibisingizo byanjye. 22Yakobo, uwo watakambiye si jyewe, kuko umaze igihe waranyibagiwe, Israheli we! 24cAhubwo wangeretseho ibyaha byawe, urananiza kubera amafuti yawe. 25Nyamara jye ni ko meze; ku bw’izina ryanjye nkubabariye ibyaha byawe, sinzibuka amakosa yawe.»
ZABURI (Zab 41 (40), 2-3a.4a, 5-6, 11a.12a-13)
Inyik/Uhoraho ngirira ibambe,
maze unkize kuko nagucumuyeho.
Hahirwa uwita ku mukene no ku munyantege nke:
Ku munsi w’amakuba, Uhoraho aramukiza!
Uhoraho azamukomeza amuhe guhirwa ku isi,
amuterere inkunga aho arwariye.
Naratakambye nti «Uhoraho, ngirira ibambe,
Maze unkize kuko nagucumuyeho!»
Naho abanzi banjye bo bakamvuga nabi,
ngo «Mbese azapfa ryari? Izina rye rizazima ryari?»
Ariko wowe Uhoraho, ungirire ibambe umpagurutse,
rwose nzamenya ko unkunda.
Kubera ubudakemwa bwanjye wakomeje kunshyigikira,
maze ungarura iruhande rwawe ubuziraherezo.
ISOMO RYA KABIRI
Ibaruwa ya kabiri Mutagatifu Pawulo Intumwa yandikiye Abanyakorinti (2 Kor 1, 18-22)
Bavandimwe, 18Imana irandeba: ibyo nababwiye sinari ngambiriye guhita mbihindagura. 19Koko rero Umwana w’Imana, Kristu Yezu twamamaje iwanyu, jyewe, Silivani na Timote, si uko ateye. Ntiyabaye icyarimwe «yego» na «oya», yabaye «yego» gusa! 20Ku buryo amasezerano yose y’lmana yabaye muri we «yego», natwe tugakurizaho gukuza lmana tuvuga tuti «Amen». 21Ni Yo ubwayo idukomeza muri Kristu, ikadutorera kuba abayo 22idushyiramo ikimenyetso cyayo, ikaduha no gutunga Roho wayo mu mitima yacu, kugira ngo atubere ingwate y’ibyiza yatugeneye.
IBANGONDIRIMBO RIBANZIRIZA IVANJILI (Lk 4,18-19)
Alleluya Alleluya.
Nyagasani yohereje Yezu umugaragu we,
kugira ngo ageze Inkuru Nziza ku bakene,
kandi atangarize imbohe ko zibohowe.
Alleluya.
IVANJILI
+ Mariko (Mk2,1-12)
Muri icyo gihe, 1Yezu asubira i Kafarinawumu; bamenya ko ari imuhira. 2Abantu benshi barahakoranira, bituma habura umwanya ndetse n’imbere y’umuryango; nuko arabigisha. 3Haza abantu bamuzaniye ikirema gihetswe mu ngobyi. 4Kuko batashoboraga kukimugezaho bitewe n’ikivunge cy’abantu, basenya igisenge hejuru y’aho yari ari. Bamaze kuhaca icyuho bururutsa ingobyi ikirema cyari kiryamyemo. 5Yezu abonye ukwemera kwabo abwira icyo kirema ati «Mwana wanjye, ibyaha byawe urabikijijwe.» 6Ubwo hakaba abigishamategeko; bamwe bari bicaye aho, bakibaza bati 7«Igituma uriya avuga atyo ni iki? Aratuka Imana. Ni nde ushobora gukiza ibyaha atari Imana yonyine?» 8Ako kanya Yezu amenya ibitekerezo byabo, ni ko kubabwira ati «Ni iki gituma mutekereza mutyo mu mutima wanyu? 9Icyoroshye ni ikihe, ari ukubwira ikirema nti ‘Ibyaha byawe urabikijijwe’ cyangwa kuvuga nti ‘Haguruka ufate ingobyi yawe maze ugende’? 10None rero kugira ngo mumenye ko Umwana w’umuntu afite ububasha ku isi bwo gukiza ibyaha … », abwira ikirema ati 11«Ndabikubwiye: haguruka ufate ingobyi yawe witahire!» 12Ako kanya arahaguruka, afata ingobyi ye asohoka bose bamureba; bagwa mu kantu basingiza Imana bavuga bati «Nta na rimwe twigeze tubona ibintu nk’ibi ngibi!»


text:
Mfite imyaka 18, mbana n’ababyeyi banjye bose, Papa na Mama ariko buri gihe mba numva nshaka gukora imibonano mpuzabitsina.
Mfite imyaka 18, mbana n’ababyeyi banjye bose, Papa na Mama ariko buri gihe mba numva nshaka gukora imibonano mpuzabitsina.
Nigeze kubikoraho rimwe n’umuhungu twiganaga ariko turangije Primaire twese twaraburanye.
Mba numva rwose mbishaka cyane ariko nubwo mba numva umubiri uba unshuka cyane nanone umutima wanjye ntago unyemerera kuba nabikora kuko kuko ndakijijwe.
Mba numva nzabikorana n’umugabo wanjye tuzabana kandi mba mbona bizafata igihe kirekira kugirango mbane n’uwo tuzarushingana kuko ubu niga mu wa kane wisumbuye (secondaire).
None ubu koko niki nakora kugirango icyo kibazo kibazo cyange gikemuke? Nukuri ndaremerewe pe
Ibitekerezo
inama naguha niba utabeshya uzi umurokore icyo aricyo ca mugufi wihane ubundi usenge wegere n'abanyamasengesho bakuze bagusengere Kanda hano umusubize
shaka umugabo Kanda hano umusubize
Mpamagara.Kuri0702066563 tubirangize ngewe nawe sibyo Kanda hano umusubize
Yewe mwana muto, humura ntakidasanzwe kirimo, imyaka ( adolescence) yo mukigero cyawe niko ijya imera kuri buri wese ufite umubiri muzima,ariko birasaba kwirinda cyane. ujye wirinda ahantu hose hagusaba kuba uri kumwe n'umugabo cyangwa umuntu w'igitsina gabo mudafitanye isano muri babiri gusa.kukubuza kugira umucopin cg umuhungu wo mukigero cyawe mukundana byo biragoye mumyaka nkiyawe,ariko ntimukajye ahantu hiherereye muri kumwe mujye muganirira aho abantu babareba. ikindi kandi ujye ukunda akazi,ntugakunde kuryoshya cyane kuko akenshi wisanga wageze mubituma utekereza kuri sex. wirinde filme pornographic kuko izo zitera ubushake bwa sex mubitekerezo byawe. ujye ufata ibihe bihagije byo gusenga niba uri umurokore uzabinesha. Kanda hano umusubize
yooo!!! chr nigute wagira ikibazo nkicyo mfite ububasha bwo kukigukemurira chr bas mpamagara ihangane. my contact:0723320666 Kanda hano umusubize
yooo!!! chr nigute wagira ikibazo nkicyo mfite ububasha bwo kukigukemurira chr bas mpamagara ihangane. my contact:0723320666 Kanda hano umusubize
njye inama nakugira ni ukwirinda kuba wahamagara izi numero abantu baba batanga hano kuko abazitanga hano bose si ko ari beza, harimo abakugusha mu gishuko, bakajya baguhamagara kenshi, ejo mugahura, mukagirana ibihe byiza, bakakwereka ko bakwitayeho, ubundi ukazashiduka bakugejeje habi!! Birambaabza kubona abantu b'abagabo mwirirwa mutanga zanumero zanyu kuri comments zitandukanye!! Kandi ikintera impungenge ni uko usanga muzitanga kuri topic nk'iyi ngiyi, akdni byongeye muzitanga igihe ari umukobwa wasabye inama, sindabona muzitanga ari umusore awasabye inama!! Muri abo kwitonderwa kandi namwe Yezu abagenderere!! Mukobwa muto uritonde, ntuzagire n'imwe uhamagara ejo bitagukoraho!! Wowe senga kuko izo ni impinduka zibaho zijyanye n'imyaka ugezemo, humura bizagabanuka!! Kanda hano umusubize
Ok hamagara kuri number ngufashe 0788703443 |0726353857 Kanda hano umusubize
hamagara ngufashe 0723320666 Kanda hano umusubize
hamagara ngufashe 0723320666 Kanda hano umusubize
hamagara ngufashe 0723320666 Kanda hano umusubize
muvandimwe iyo myaka niko imera buri wese aba yumva ashyushye kandi yifuza iruhande rwe uwo badahuje igitsina.ariko umenye ko ikoda rimwe muri yo myaka ryangiza ahazaza hose.reba utwaye inda cg wanduye sida cg utakaje ubwo busugi maze uwo muzabana ugasanga nibwo yifuzaha agushaka. fata umwanzuro wihangane,kuko no gukundana muri iyo myaka si ngombwa. Kanda hano umusubize
Ndabashimiye ku bw'izi nama muhaye uyu muvandimwe kandi ndabona abenshi mwamusubije muri abakristu mukomere kurugamba kandi musengere n' abandi kuko shitani ntashobora kuzagenda wenyine agomba gushaka abo yisasira binyuze cyane muri izi nzira Muvandimwe nkubwire icyaha cy'ubusambanyi Imana icyanga urunuka pe ntuzongere utegereze Imana izaguha ugukwiriye, kandi witondere abantu bose ibishashagirana byose si zahabu ok ? Mukobwa komera kandi wizere Iman natwe turagufasha gusenga Imana y'amahoro itabatevabantu bayo iguhe ituze mu izina rya Yesu. Kanda hano umusubize
ndakugira inama ngira nti:byose urabyemererwa ariko ibyakugirira umumaro nibike,byose urabyemererwa ariko ntuzategekwe n,ikintu cyose Kanda hano umusubize
mwene data ndagufasha gusenga kuko satani arimo kukwejyera cyane kandi nawe usenge pe ntiwibagirweko Imana ifasha uwigashije buriya ubuzima nuguhitamo kimwe nuko tukugira inama turibenshi ugahitamo izingirakamaro ushobora guhitamo nabi ubuzima bukakubihira to the and, nukuvugango ninama turikukugira uzitondere kuko abarihano twese siko dukijijwe cyane cyane abakubwirango uhamagare witonde umubiri nubwawe irinde kumvako ugutegeka ahubwo wowe uwutegeke mwizina rya Yesu, umpamagare dufatanye gusenga kandi Imana iragufasha 0725842333 0789092725 nitwa ngabo Kanda hano umusubize
ibyo biterwa nimyivumbagatanyo yimisemburo kandi hari imiti nakurangira bigakira cg wowe utabikora neza umuhungu cg umukobwa hamagara 0781529672 cg 0726341424 mpakugeze Kanda hano umusubize
Inama nakugira uvuze kukijijwe kd uzineza ko gusenga wiyirije ubusa bitanga imbaraga zikomeye saba IMANA iguhe ubudahangarwa bukomeye kd nzinezako ishobora byose uyisabe ikuremo imisemburo ituma urarikira ibe iyibitse kuko udashaka kuyihe mukira nibona yaguhe urugo izayigusubize tuzajye tuyibwiza ukuri iratwumva uzampamagare kuri 0722719347 Kanda hano umusubize
inama naguha nukongera amasengesho kuko about nabadayimoni arko humura yesu yarazutse ubwoba nibushire kndi uge ubwira imana izakubakire urugo vuba natwe turagufasha gusenga Kanda hano umusubize
Senga cane kandi umenye ko satani atigendera agira ico ahagazeko,kandi uwutazi umwansi wiwe anezereza umubiri .kandi uwihaye ivyipfuzo(irari) vy'umubiri aba apfuye ahagaze.niko bible itubwira Kanda hano umusubize
NDIMUBURUNDINOKUGIRINAMAWIZIGAMEKUKO.IMANANTIZOBURAKUKUTABARA Kanda hano umusubize
NDIMUBURUNDINOKUGIRINAMAWIZIGAMEKUKO.IMANANTIZOBURAKUKUTABARA Kanda hano umusubize
nusenge bizohera nacane cane uze uririnda kuraba ibintu vyogutuma ugwa muvyiyumviro vyogutera gukora imibonano mpuza bitsina uze wikundira sport gusoma bibiliya igihe wumvise usubiye kubishaka Kanda hano umusubize
Ibyo bibaho ariko menyako urwaye irari kndi ribyara icaha icaha kikabyara urupfu, gusa harumuti fata igihe usenge wiyirize ubwire yesu ko umubiri ukunaniye aguhe imbaraga anakumare irari ahari huzuye irari arahuzuza inyota yogukunda yesu hanyuma azaguha umugabo mugihe gikwiye muzabana akaramata. Kanda hano umusubize
Ugiye gutwa inda bwangu wirinde ibiterane byanijoro niyo nyirabayazana satan akuriho Kanda hano umusubize
Nibyanga ushake umudamu wumuganga agufashe harumuti ukonjesha buhoro Kanda hano umusubize
Wihangane Iyo Ngorane Nanj Ndaygra Cane Ariko Ndarwana Nkanesha!Kand Uracri Muto Par Rapport A Moi Kanda hano umusubize
ndi julien bibaho jyebyabaye kumwana wajye arko harumuganga wapfashije uzambaze 0788667409 Kanda hano umusubize
mpamagara ng end wiring or era 0788964458 Kanda hano umusubize
mpamagara nge nkwirongorere 0788964458 nange ndabikunda. Kanda hano umusubize
uyu mwana abaye aruwo wibyariye bakamuha iyi nama ari kwiga wayishimira? Kanda hano umusubize
ahubwo wamubyeyi we mubwire dore araremerewe Kanda hano umusubize
Egera Imana usoma ijambo ryayo unashake umukozi w'Imana wizeye wu mumama mubiganireho azagufasha gusenga kandi ibintu byose ni mumutwe mind set utangire no kibyikuramo yuko ibirimubitekerezo nibyo bitera umubiri kwifuza niba ukeneye ibisobanuro bihagije call 0728680447 Kanda hano umusubize
Ja mwijambo ry'Imana cut mukudwa wizer Imana izabiguhungish nanj nyen vyarashikira nkabura uko notera inambwe igihe natagura gusoma ijambo ubu duva nez ko birikure yaj ubuguw nez san fise umunezero udazazw yesu niwe nyishu yibiduhaz nushak kwiroderera izira yesu niw izira nukuri nubugingo Kanda hano umusubize
Ibyo nange byigeze kumbaho gusa siko bikiri hamagara 0787311008 nkufashe. Kanda hano umusubize
Uwo muliro urakwica si uw umukobwa nkawe I Kanda hano umusubize
NDUMVA WOSENGA CANE KUKO SATANI ASHAKA KUKURWISHA MUCAHA.KANDI NUKWIFATA KUKO IMYAKA URIMWO IRAGOYE. Kanda hano umusubize
Uzampamagare Kanda hano umusubize
Sha kubikira birakomeye. Shaka un copin. Kanda hano umusubize
Utwo nutudayimoni tugutesha umutwe wowe hagarara mw'ijambo ry'Imana gusa ahasigaye ube mu masengesho aho waba uri hose ndavuga hano ko wajya ukora asanzwe nayo mu mwuka . Ibiremwa by'Uwiteka Imana ntibyorohewe ,ariko niduhagarara dushikamye mw'ijambo ry'Imana satan arahunga. Humura komeza usenge kandi usengere uzakubera umufasha . Kuri ino isi duhigwa na satan na kamere yacu,kuberako kamere ikunda ibyo mwuka wera yanga . Jesus akube hafi sha Kanda hano umusubize
Senga Imana. Kandi urebe umu mama ukujujywe agufashe gusengera icyocyifuzo Kanda hano umusubize
call me on 0722748110 then I give you some advice. thanks Kanda hano umusubize
Inama Nakugira Niba Ufite Umuhungumukundana Jya Wirinda Ko Mwateretana Ngo Bigere Kure Kuko Nabyo Bishobora Kuba Intandaro Cg Ugakundana Nuwo Mutiga Kukigo Kimwe Kanda hano umusubize


text:
NDI UMUNYARWANDA, GAHUNDA NDENDE YO KUZIMYA INZIGO ARIKO IKAZASIGA YORETSE IGIHUGU.
Kuva aho President Kagame avugiye “Discour rutwitsi” imbere y’urubyiruko taliki 30 Kamena 2013, ubwo yasabaga ko abana b’abahutu bagomba gusaba imbabazi abatutsi, akongera kugaragariza amahanga ko ari Rukarabankaba; ubwo yatangazaga ko azivugana President wa Tanzaniya Jakaya Kikwete, amuziza ko yamugiriye inama yo gushyikirana na FDLR n’Amashyaka ya oppositions, Abanyarwanda b’ingeri zose barahagurutse bamagana izi mvugo z’umukuru w’igihugu bivuye inyuma. Bamaganye iyi mvugo ya Kagame, berekana ko igamije gucamo ibice, gukurura umwiryane no kubiba inzangano mu bana b’u Rwanda. Ibi bikaba nta handi bitwerekeza uretse kutujyana mu bundi bwicanyi butagira urugero.
Ni ngombwa rero ko dukomeza gutanga ibitekerezo kuri izi gahunda kirimbuzi ziteye urujijo n’impungenge mu Banyarwanda, ndetse tugatabaza amahanga ngo atabare abana b’u Rwanda amazi atararenga inkombe. Nk’uko nabivuze haruguru, abanyarwanda benshi (abahutu n’abatutsi) bakomeje kwamagana izi gahunda za FPR na Kagame, kuko babona nta handi berekeza igihugu cyacu uretse mu icuraburindi tutazashobora kuvamo! Muri aka kanya ndagira ngo tuganire kuri gahunda yiswe “Ndi umunyarwanda”, tumenye intego yayo (objectif final).
Gahunda ya “Ndi umunyarwanda”
Iyi gahunda iradutangariza imigambi mibisha ya FPR n’agatsiko k’abicanyi kabombo kayoboye igihugu, ikatwerurira umugambi wo kurimbura ubwoko-hutu mu Rwanda ndetse no mu karere k’ibiyaga bigari.
Nk’uko twagiye tubisoma mu bitabo byanditswe n’abapadiri nka Mgr Alexis Kagame (umututsi wari umwiru mukuru i bwami), Mgr Peraudin ndetse bikandikwa n’abakoroni bayoboye u Rwanda kera, ndetse hakaba n’ibyo twagiye tubwirwa n’abakurambere bacu; ingoma ntutsi zaranzwe n’ubugome burenze urugero bakoreye ubwoko bw’abahutu. Ubwo bugome burenze ukwemera bwarangwaga no kwica impinja (ngo iyo Kanjogera yashakaga guhaguruka yasabagaga ko bamuzanira impinja ebyiri z’abahutu, ni uko akazishinga inkota mu gatuza; akazihagurukiraho), gukona abagabo b’abahutu maze ibishahu bakabyambika Kalinga, kwica bakarimbura umuryango wose; aribyo bitaga “Kuzimya inzigo”.
Kuzimya inzigo cyari igihano bahaga uwigometse ku mategeko y'i bwami, cyangwa se undi muntu wese wabaga yagiranye amakimbirane n'umushefu.Umututsi yashoboraga kubona atagushaka, akakurega i bwami ko wigize ikigande, cyangwa se ko wanga umwami! Ubwo umwami yahitaga aca iteka ryo kukubamba n'abawe bose (guhera ku ruhinja rwavutse uwo munsi kugera ku mukambwe rukukuri, ba se wabo (oncles), ababyara, na ba nyirarume) bagatsemba. Ibyo kwica byarangira bakiruhutsa, bakavuga ko ntawe bafitanye ikibazo;"bajimije inzigo!!"
Iyo witegereje neza, ubona ko FPR kwica abana b’u Rwanada ibifiteho umurage yavanye ku basekuruza bayo, kumanika ibishahu by’abahutu yabisimbuje uduhanga twabo yanitse mu nzibutso ziri hirya ni hino mu gihugu, naho “kuzimya inzigo” ni gahunda yashyizwe mu bikorwa buhoro buhoro kuva batera u Rwanada muri 1990. Kagame abonye ko bidahaje, ko kurimbura abahutu bitihuta nk’uko yabiteganije, none gahunda yo kurimbura abahutu “kuzimya inzigo” ayitangije ku mugaragaro. Ni ukumiro!! Turagenda twifashisha utubazo kugirango twumve neza iby’iyi gahunda kirimbuzi ya FPR na Kagame.
Umunyarwanda ni inde?
Umunyarwanda ni njye, ni wowe, ni uriya na bariya, twebwe twese dusangiye amateka mabi n’ameza yaranze igihugu cy’imisozi igihumbi, u Rwanda rwacu rwatubyaye. Ni undi wese ukunda u Rwanada, agakunda n’abarutuye, waje akerekana ko ashishikajwe n’imibereho myiza y’abaturarwanda. Ni wowe, nyangamugayo, ni wowe ushishakajwe n’uko igihugu gitemba ituze n’amahoro, utibagiwe n’abaturanyi bawe. None se ko dusanzwe turi Abanyarwanda, tukabyiyumvamo ni izihe mpamvu tugomba kwibutswa ko turi Abanyarwanada? Kubera iki tugomba gusaba imbabazi (kwigura) ngo dukunde twitwe abanyarwanda? Nta mpamvu ni imwe.
Prezida Kagame kubera ko izi nganyagaciro zamwihishe, we n’agatsiko ke, karota buri gihe guhekura urwatubyaye, atibagiwe n’abatutanyi,dore we uko abona Umunyarwanda: “Abahutu bishe abanyarwanda (abatutsi)....bityo Abatutsi (abanyarwanda) bagomba gusabwa imbabazi kubera ko biciwe..." Mu bitekerezo bya Kagame n’agatsiko ke umuhutu si Umunyarwanda! Ni umwicanyi kuva ibisekuru n’ibisekuruza, niyo mpamvu agomba kurimbuka. Kugira ngo abone ubunyarwanda, umuhutu agomba gupfukama agasaba imbabazi. Nyuma yo gusaba imbabazi, agatsiko kazicara, gatekenike amategeko yo gukuraho burundu umuhutu, ayo mategeko bayageze muri ya ngirwa nteko ishinga amategeko, ubundi Umuhutu bamukanire urumukwiye. Aha rero ba Nyiramatwi yumva niho bagomba kwitondera, bagashishoza.
Iri tegeko nirimara gutorwa, umuhutu nta jambo azaba agifite ku mitungo ye,nta kazi ashobora guzakora mu gihugu. Iby’umuhutu byose bizegurirwa umututsi nk’uko byahoze ku ngoma ya cyami, maze asubire mu bucakara; dore ko ubwo bucakara banabutangije muri gahunda yabo bise TIG (Travail d'intérêt général). Aho niho twese twerekeza nitumara kwiyemerera icyaha tutakoze, kuko uwagikoze yaragihaniwe;tutiyibagije ko hari n’inzirakarengane ziborera muri za gereza!
Iyi gahunda (yo kuzimya inzigo) kandi yatangiye kera, ariko FPR n’agatsiko kayishyira mu bikorwa mu bwihisho, buhoro buhoro. Reka dusubize amaso inyuma gato turebe uko iyi gahunda yatangiye gushyirwa mubikorwa kuva kera:
-Kuva FPR yatangiza intamba yaboshye u Rwanda guhera muri 1990, abasikirikare bayo baje barimbura abahutu iyo za Byumba na Ruhengeri. Bafataga abagore n’abana, abasaza n’abakecuru batashoboye kubahunga, bakabakusanyiriza mu mazu, ubundi bagatwika ayo mazu bamaze guteramo za grenade.
-Bahamagaraga abahutu ngo baze mu nama, nyuma bakabamishamo amasasu, ibyo nta kindi byari bigamije uretse kurimbura umuhutu mu gihugu.
-Bakurikiye impunzi mu mashyama ya Congo, barimbura abana, abagore, abakecuru n’abasaza batarobanuye, nta kindi byari bigamije, uretse gushyira mu bikorwa gahunda yari itarashyirwa ahagaragara yo “kuzimya inzigo’.
-Inkiko Gacaca zashyiriweho gukanda umuhutu, maze miliyoni 2 baraharenganira kandi abenshi muri bo babarega ibinyoma. Ubu barakora imirimo y’uburetwa (navuze haruguru), mbese ntacyo bamariye imiryango yabo kandi bakora buri munsi.
-Gahunda yo kurandura imyaka no gusenya amazu y’abahutu nayo iri muri gahunda yo kurimbura umuhutu, bakoresheje inzira yo kumwicisha inzara n’ubukene.
-Gahunda yo gukona abagabo b’abahutu nayo yaje yunganira gahunda yo kurimbura umuhutu mu Rwanda. Uwo batashoboye gufunga baramukonnye ngo ntihazagire umukomokaho!
-Gahunda ya “Ndi umunyarwanda” rero n’ubwo yatangijwe na Bamporiki na Rucagu (abahutu bareba hafi!), ni gahunda imaze igihe ishyirwa mu bikorwa. Kubera ko FPR ibona ko kurimbura umuhutu bitayihutira nk’uko yabiteguye n’agatsiko kayo, yashyizeho programme izayifasha kumara abahutu vuba kandi bitayigoye, kuko bizahabwa umugisha n’ingirwa badepite, kandi umuhutu nta kindi ashobora kuzongeraho kuko azaba yabyisabiye! Ngo" agapfa kaburiwe ni impongo"!
-Iyo ushishoje, ukareba ingufu Leta ya FPR n’abambari bayo bashyize muri gahunda yo gucyura impunzi; nibwo wibonera ko twagushije ishyano! Muri gahunda ya FPR yo kurimbura abahutu bari imbere mu gihugu, impunzi iri hanze ntigomba gusigara kuko yazajya ibara inkuru y’ibyabaye. Impunzi zose zigomba gutaha, twese tugashirira ku icumu, maze ibyo guhora babaza FPR na Kagame ko bishe abahutu bikarangira burundu. Dore ibyo bita “kuzimya inzigo”! Ikindi kandi Leta ya FPR ibabazwa ni uko impunzi zibyara zikororoka! Ngo abavukiye hanze y’igihugu,kimwe n’abari impinja cyangwa ibitambambuga,bose bose bagomba kwishinja umubwicanyi bagasaga imbabazi abatutsi!
Dore impamvu nyamukuru ituma amateka ubu atakigishwa abana b’u Rwanda: Ni uko yuzuyemo akarengane umwana w’umuhutu yagiriwe n’umututsi kuva kera. Aho kugira ngo ayo mateka tuyarenge, dufate indi ntera mu kwiyunga, Kagame n’agatsiko bahisemo inzira y’ubusamo yo kumarira ku icumu abahutu; Kagame akaba akeka ko ikibazo akiboneye umuti burundu! Nyamara aribeshya. Ngo “abarinzi bajya inama, inyoni nazo zikajya iyindi”! Kandi nta bwoko bushobora kurimbura ubundi muri ibi bihe tugezemo.
Iyi gahunda ije muri ibi bihe, ihishe iki?
Mu by’ukuri, iyi gahunda ya “Ndi umunyarwanda” Kagame n’agatsiko kayogoje u Rwanda karayiterwa n’Ubwoba bwinshi buvanze n’Ubugome.
Muri iki gihe, amahanga yamaze kumenya umwambaro wa FPR. Amahanga yamaze kumenya ko FPR ari abicanyi kabombo, ndetse kur’ubu ayo mahanga akaba yarahagurukiye kumenya ukuri nyako ku mahano yagwiriye u Rwanda ndetse n’akarere k’ibiyaga bigari. Tukaba twemeza nta shiti ko ibimenyetso bigaragaza amahano ya Mukotanyi arimo ajya ahagaragara, ari nayo mpamvu y’izi gahunda zo gusinziriza abatutsi no guhungeta abahutu yibwira ko abatutsi bazafasha aka gatsiko kurwanya inkiko mpuzamahanga. Kagame muri tekenike n’imitekerereze ye, yibwira ko namara kugabira abatutsi imitungo y’abahutu, bazanamufasha kurwanya urubyiruko rwibumbiye muri FDLR, umunsi ruzaba rwariye karungu, rwambariye kumubaza ababyeyi babo yamariye ku icumu, barimo abo akoresha uburetwa, abo yakonnye, ndeste n’inzirakarengane ahejeje mu buroko.Tekenike ziragwira!
Kagame mu gutekenika akora ibice bibiri: (1) igice cy’abanyabyaha (yitirira ubwoko bw’Abahutu) (2) n’igice cy’abatagatifu (yitirira abatutsi). Abatwa bo bashyirwa mu gice cy’abahutu. Iyo akora ibi yiyibagiza nkana ko amateka twese tuyazi, kandi n’ibyabaye ejo bundi 1994 byabaye izuba riva tubireba. Iyi formule ashaka guhirikira ku bahutu; ahubwo njye mbona icuramye! N’ubwo kwitana bamwana atari byo byanzinduye, uwacurukura iyi formule, niwe wabona ibimenyetso bifatika byo kuyishyigikira. Kuryanisha amoko rero, Kagame yumva ko yungutse amaboko y’abatutsi, bakazamufasha gukanda umuhutu utazemera gahunda yo gupfukama no kunyagwa ibye. Abahutu b’inda nini nka ba Rucagu na Bamporiki nabo ubwo bazaba basakiwe, bakazashyira mu bikorwa amategeko yose agatsiko kazabaha, batarebye inyuma kugira ngo borose ibyaha bakoze no kurengera inda nini zabo. Usibye ko ari ukwibeshya kuko umunsi ni umwe bakibutswa ko ari abahutu.
Umuhutu nawe rero sinzi niba azemera gusubira gukubitwa ibiboko, akora uburetwa! Ibi rero bikaba nta handi bituganisha ,uretse kujyana igihugu mu yindi miborogo. Dore uwo “Mutelemoko” atwerekezaho, nta kindi aduhishe!
Umututsi uzaba amaze kubona uburenganzira bwo gufata iby’abahutu nta nkomyi,azasara maze asizore. Umuhutu nawe ntazemera guhara ibyo yavunikiye imyaka n’imyaniko, maze umuriro wake. Kagame ubwo azohereza za Nkoramaraso zabigize umwuga, maze zishake gutsemba umuhutu!!. Abahutu nabo bati “ntitwakomeza gupfa urubozo! Mbega ubugome bw’abayobozi bacu! Iguhugu aragitwitse izuba riva!!
Dukwiye kwitwara dute imbere y’iyi gahunda?
Muhutu ni wowe wa mbere iyi gahunda ireba. Mu manama babahamagaramo, ni mutinyuke mubwire abayobozi ko ntacyo mupfa n’abatutsi ko kandi nta kibi mwabakoreye. Muhutu we, wikwikorera inkono ishyushye ngo wishyireho umuzigo utazi aho uzawutura cyangwa se uzawugutura. Nta cyaha wakoreye umututsi, Rucagu-Bamporiki n’abandi bakorera inda zabo ntibagushuke ngo bakubeshye kwirega ibyaha utakoze. Ntawe ugomba guhatirwa gusaba imbabazi z’ibyaha byakozwe na FPR Inkotanyi n’Interahamwe zari ziyobowe n’umukozi Mukuru wa FPR ariwe Kajuga.
Gusaba imbabazi ni ukwicira urubanza rwo kubambwa, maze mukaba mufashije FPR “kuzimya inzigo”, abazarokoka mugasubira mu buhake uko ingoma zizajya zisimburana. Icyaha ni gatozi, ntihagire ukora amakosa yo kwikorera umutwaro w’undi kandi abakoze amahano bahari; ari bo Izamarere (zari ziyobowe na Kagame) n’Interahamwe nka Rucagu na Kajuga.
Mututsi nawe urimo wicinya icyara ngo ngaho ugiye kurya ibyo utaruhiye, ngo ngaho ugiye kubona abagaragu! Uramenye witonde, utazarya ibyo uzaruka kuri wa munsi inzira zizabyara amahari, kuri wa munsi na nyina wundi azabyara agahungu! Inama nziza nakugira ni uko wakwitandukanya na ziriya nkoramaraso zatitijwe n’inkiko zitanaratangira. Itonde, urye dukeye twawe cyangwa se twinshi wakuye mu maboko yawe, aho kuzashyirwa mu gatebo kamwe n’abahekuye u Rwanda ndetse n’akarere kose.
Abanyarwanda bari mu bihe bikomeye, aho tugomba gushishoza tukamenya igikwiye. Niba intoki zawe zera, kuki ushaka gukurikira agatsiko k’abicanyi kari mu marembera? Niba kandi waranakoze amahano, igihe cyari iki cyo kugira ubutwari, maze ugasaba imbabazi Abahutu wiciye, aho kurindagira inyuma ya Kagame ubabeshya ko agiye kubagabiza Abahutu n’ibyabo. Bwira ako gatsiko kabage kifashe, birwarize; ariko wibuke kubamenyesha ko iminsi y’igisambo ari mirongo itatu n’icyenda uwa 40 ukaba simusiga.
Twese rero turi Abanyarwanda,ntawe ugomba kubisaba, kandi ntawe ukwiye kubyambura undi. Iyi gahunda y’agatsiko nta kindi igamije uretse kuryanisha amoko (cyane cyane abahutu n’abatutsi) ngo kabone uko kigumira ku butegetsi,bagamije gukomeza guhunga inkiko mpuzamahanga zizababaza amaraso y’abana b’u Rwanda ndetse Abaganda n’Abanyekongo zamennye. Dukwiye rero guha akato aka gatsiko, niba kiyemeje kunangira umutima muri gahunda zo kuryanisha abanyarwanda, duhagurukire rimwe nk’abitsamuye, tugashyikirize ubutabera. Maze twongere twiririmbire ka karirimbo kacu tuti: “Gatutsi Gatwa na Gahutu, namwe Banyarwanda bandi mwabyiyeje, Twese hamwe, twunge Ubumwe, Nta mususu, Dutere imbere ko...” Ngo abwirwa benshi akumvwa na bene yo.
Mugire Amahoro y’Uwiteka.
BANGAMWABO Abel."Abelbanga@gmail.com"


text:
Ibintu 3 Imana igirira abantu bikwiye gutuma bayubaha uko umutima uteye/ Ev. Jotham
1.URUKUNDO: Abaroma 5:8 ariko Imana yerekanye urukundo rwayo idukunda,ubwo Kristo yadupfiraga tukiri abanyabyaha.
Paul we yavuze ko uru rukondo rw’Imana rurenze uko rwamenywa kuko Imana yakunze isi kandi ari mbi kubw’icyaha yari yakiriye muri Adamu. Urukundo nirwo rwayiteye kwiyunga natwe muri Kristo tutabisabye ahubwo kuko idukunda (2 Abakorinto5:19).
Ntabwo Imana idukunda kuko twakiranutse kuko nta nuko tugira ahubwo urwo rukundo rusumba ububi bwacu, kuko iyo umwana wumuntu yananiranye ntibimubuza kwitwa umwana wawe, yadukunze urukondo ruhoraho ihimbanzwe iteka amen.
2. Imbabazi, Abefeso 2:4-5 ariko Imana kuko ari umutunzi wimbabazi yaduhinduranye bazima na Kristo kubw’urukundo rwinshi yadukunze, ubwo twari dupfuye tuzize ibicumuro byacu(ubuntu nibwo bwabakijije)
Izi mbabazi nizo zituma tudashiraho kuko yatubabariye tudasabye imbabazi cyangwa bitavuye kumirimo ngo hatagira uwirata, niyo mpamvu byitwa ubuntu, nuko mushimire Uwiteka kuko ari mwiza kuko imbabazize zihoraho iteka ryose, Amen.
3. Ishyari. Kuva 34:14 kuko udakwiriye kugira indi mana usenga kuko Uwiteka witwa ufuha ari Imana ifuha.
Imana yacu irafuha kuko yiyizera iziko ishoboye byose niyo mpamvu yavuze iti havumwe umuntu wiringira undi mumutimawe akimura uwiteka ushaka kuba iyambere muribyose byawe niyo mpamvu itegeko rikuru ari ukuyikunda n’ubwenge bwose n’umutima n’ubugingo.
Ikindi gituma ifuha nuko yiremeye icyubahiro twebwe twese n’ibiriho byose yadusizeho ngo tuyihimbaze niyo mpamvu ifuhira ikindi kintucyose cyatwara umwanya wambere mubuzima bwawe nuko tuyikorere dutinya kandi duhinda imishyitsi kubw’icyubahiro cyayo.
Ishyari navuze aha ni ifuhe Imana itugirira ngo tuyubahe yonyine. Imana ibahe umugisha kandi iduhe kuzirikana ibi byose mu izina rya Yesu.Amen.


text:
Kugenzura ishyirwa mu bikorwa ry’aho ingo zigeze zesa imihigo zahize no kujya inama ahari imbogamizi, bitangiye uyu mwaka wa 2016. Bikorwa n’ubuyobozi bw’akagari bugera muri buri rugo buri mezi atatu muri aka kagari ka Gatonde Umurenge wa Kibungo,Akarere ka Ngoma.
Umwaka ushize w’ubwisungane mu kwivuza wa 2015-2016 warangiye aka kagari kari kuri 82%. Ariko kubera iyi gahuda yatangijwe ngo bizeye ko uyu mwaka uzarangira bageze kuri 99%, kuko ubu bageze kuri 97,8%.
Ubundi abaturage bahigaga imihigo y’ingo,ariko akenshi ngo bigahera mu ikayi bahigiyemo kuko ntawakurikiranaga ngo ababe hafi aho bahuye n’ingorane abafashe.
Rutayisire Philippe utuye mu Mudugudu wa Nyakabungo Akagari ka Gatonde, avuga ko bataratangira kugira imihigo y’urugo wasangaga ubonye amafaranga ayanywera ntiyibuke kuzigama.
Agira ati “Iyi kayi y’imihigo ni nziza cyane yatumye twiteza imbere kuko ubu ntawangiza amafaranga kuko aba agomba kuzigama, kugira ngo ashobore kuzesa umuhigo yiyemeje mu rugo rwe.
Nkanjye ubu nahize gutanga ubwisungane ku muryango wose narabikoze,nahize kubaka inzu none nyigeze kure.Guhiga ni byiza cyane iyi kayi y’imihigo irafasha cyane.”
Ubuyobozi bw’aka kagali buvuga ko mu mihigo abaturage bahiga mu ngo bahera ku gutanga ubwisungane mu kwivuza,ari nayo mpamvu byazamuye ubwitabire bukagera kuri 97,8% muri uku kwezi k’Ukwakira 2016.
Nkerabera Cyprien,Umunyamabanga nshingwabikorwa w’Akagari ka Gatonde, ati “Turagenda tukagera mu rugo tukamubaza ikayi y’imihigo akatwereka ibyo amaze kugeraho muri iyo mihigo yihigiye, ibyo atarageraho tukamugira inama y’uburyo yabigeraho.
Bitanga umusaruro cyane,kuko imihigo y’urugo igize igice kinini cy’imihigo duhiga nk’akarere.Urumva ko biramutse bigenze neza mu ngo bituma twesa neza imihigo ku rwego rw’akarere.”
Ubuyobozi bw’Akagari ka Gatonde buvuga ko umuhigo w’ubwisungane mu kwivuza ari umwe mu mihigo yabagoraga kuwesa neza ariko ubu babona bizajya byoroha.


text:
Dusingizimana Eric Umunyarwanda wa mbere wanditswe mu gitabo cy’abaciye uduhigo "Guiness World Record" yaganiriye n’Imvaho Nshya ku buzima bwe bwa mbere na nyuma yo gukora amateka yo kumara amasaha 51 akina cricket ataruhuka.
Dusingizimana yatangiye gukina ku wa gatatu tariki 11 Gicurasi 2016 ageza ku wa gatanu tariki 13 Gicurasi 2016.
Incamake y’amateka ye
Dusingizimana Eric w’imyaka 29 y’amavuko yabonye izuba taliki 21 Werurwe 1987 i Gikondo mu Karere ka Kicukiro mu mujyi wa Kigali.
Ni umwana wa gatandatu mu muryango w’abana 10 (abahungu 7 n’abakobwa 3) ba Mukagahunga Beatha na nyakwigendera Mushinzimana Martin.
Yize amashuri abanza kuri EP Mburabuturo akomereza muri Eto Kicukiro mu cyiciro rusange cy’amashuri yisumbuye no mu ishami ry’Imibare n’Ubugenge (Math-Physique).
Dusingizimana afite impamyabushobozi y’icyiciro cya mbere cya Kaminuza mu bwubatsi (Civil Engineering) yakuye muri IPRC Kigali, n’iy’ icyiciro cya kabiri cya Kaminuza muri Architecture yahawe na Nile Source Polytechnic of Applied Arts and Science y’ i Huye mu Majyepfo .
Yabaye umukozi mu bigo bitandukanye nka IPRC-South na Rwanda Stadium Cricket Foundation yagezemo muri Werurwe 2016. Dusingizimana agiye kumara umwaka umwe ashyingiranywe n’ Uwimana Sonia bakaba bari hafi kwakira umwana wawo w’imfura.
Gukunda imibare byatumye yiyemeza gukina Cricket
Dusingizimana waje kuba icyamamare ku isi hose, ahamya ko yatangiye gukina Cricket mu 2006 ubwo yigaga muri Eto Kicukiro abitewe no gukunda imibare.
Ati "Ntangira umukino muri 2006 nigaga imibare n’ubugenge (Physique), ndi wa munyeshuri ukunda imibare cyane cyane “Geometrie”. Nabonaga uburyo umuntu atera agapira wa wundi ukubita (batman) akagakubita, kakidunda, nyuma kakazamukira ku mfuruka (angle) na dogere (degree) runaka, bituma numva mbikunze. Njyeze no mu bwubatsi nabonye na byo bifite aho bihuriye na Cricket kuko hari ibibuga dukiniraho bya Tapis, ibitsindagiye cyane n’ibindi."
Yakomeje agira ati "Nagize amahirwe Ishyirahamwe ry’umukino wa Cricket batwoherereza abatoza. Njye uwanyigishije bwa mbere yitwa Emmanuel Byiringiro, aranzamura birangira ngeze mu ikipe ndi umusimbura birakomeza ngera ku kuba nomero imwe wa wundi utangirira abandi, nanatangira guhamagarwa mu ikipe y’igihugu muri 2008". Dusingizimana ni kapiteni w’ikipe y’igihugu ya Cricket kuva mu 2010.
Nyuma y’imyaka 10 Dusingizimana yiyemeje guca agahigo ku isi
Dusingizimana wari umaze imyaka 10 muri Cricket , atangaza ko kwiyemeza kumara amasaha 51 akina Cricket nta kuruhuka ryari ishyaka ryo kugira ngo abanyarwanda n’Isi yose bamenye ko mu Rwanda hari Cricket.
Impamvu ya kabiri yatumye ashaka guca agahigo ku isi, ni uko yifuzaga ko hakongerwa inkunga izafasha mu kubaka Sitade ya Cricket izubakwa i Gihanga; yatangijwe n’ikigega cy’Abongereza cya “Rwanda Cricket Stadium Foundation” aho buri wese yitanga uko yifite.
Impamvu ya gatatu Dusingizimana atanga ngo ni uko yarebye indi migabane agasanga hari uduhigo yesheje ku Isi asigara yibaza icyo we nk’umunyafurika cyangwa se umunyarwanda yakora, yiyemeza kujya muri Cricket kugira ngo yandikishe amateka ku isi nk’umunyarwanda.
Dusingizimana atangaza ko nyuma yo gufata icyemezo, yahise atangira imyitozo muri Mutarama 2016 yamufashije kugera kuri aka gahigo. Ati "Nageragezaga kumara amasaha umunani mu myitozo. Cyokora cyo sinumvaga ko namara amasaha 51 nitoza. Nibandaga ku byo nabonaga bishobora kuzagira ingaruka cyane cyane umugongo n’amaguru, hagakurikiraho gutegura umutwe kuko wo ubwawo wari ufite uruhare 70% mu byo nakoze, kugeza maze ariya masaha ntararuha".
Uwo yagezejejeho icyifuzo cye wese yaramusekaga
Dusingizimana avuga ko nta muntu n’umwe wigeze wemera ko azagera kuri aka gahigo kuko benshi bumvaga bidashoboka.
Aha aragira ati “Nagiye gushaka abaterankunga kugira ngo bazamfashe muri kiriya gikorwa, uwo nageragaho wese namubwiraga ko buzira bugacya ngikina agahita abivamo, ambwira ko ntazabishobora. Na Mama ntiyabyumvaga, ariko byarangiye ku munsi wa nyuma nawe ahageze.”
Dusingizimana ashimira yivuye inyuma Minisiteri y’umuco na siporo, umuterankunga wemeye bwa mbere kumushyigikira, imutiza Sitade yo gukoreramo agahigo ke, inamucanira amatara yo gukiniraho amanywa n’ijoro.
Dusigimizimana yagize ati “Abanyamakuru bo mu Rwanda ni bo batangiye kubyandika n’amaradiyo arabivuga, hanabaho kubyandika ku mbugankoranyambaga nka Twetter, birasakara benshi baza kureba niba nza kubigeraho, Radiyo zikomeza kubivuga”.
Yakomeje avuga ati “Kugira ngo umuntu yandikwe hagomba kuba hari Camera zizatanga CD yo guhamya ko byabayeho koko, njye nari naranaziteguriye ubwanjye”. Dusingizimana kandi yongeye ko n’Inama mpuzamahanga yabereye mu Rwanda yamufashije.
Ati “Biriya mbikora mu Rwanda hari inama mpuzamahanga ku iterambere ry’ubukungu (World Economic Forum), hari abanyamakuru mpuzamahanga ba za BBC, Aljazeera, RFI nabo baza kureba iyo nkuru iri kuvugwa ku mbuga nkoranyambaga”.
Aka gahigo icyo kazamumarira
Byaravuzwe cyane ko Dusingizimana azahabwa miliyoni y’amadolari. Yagize ati “Uhuum, ni ibihuha nanjye sinzi iyo byaturutse. Nta mafaranga batanga ni ishimwe rya Certificat bakakwandika mu gitabo . Ikibaho ni uko nka sosiyete runaka ishobora kukwitabaza ukajya uyamamaza”.
Yakomeje agira ati “Nk’ubu hari ibyapa ndiho mu Mujyi byamamaza inzoga ya Legend iriya ni kontaro y’amezi atatu nka Ambasaderi wabo ashobora kongerwa. Icyo byamariye ni uko nageze ku ntego nari natangiranye zo kumenyekanisha umukino mpereye mu Rwanda aho buri wese yamenye ko habaho Cricket no ku isi kuko n’uwo nakuyeho ku gahigo yewe n’abandi muri uyu mukino wa Cricket banyandikiye banshimira ku byo nagezeho”. Ikindi Dusingizimana yishimira ni uko yahesheje ishema igihugu ndetse n’amafaranga ya Sitade akaba yariyongeye.
Sitade ya Cricket y’i Gahanga iratangira kubakwa mu minsi mike
Dusingizimana nk’umwe mu bakozi bari mu bazubakisha iyi Sitade yemeje ko bitarenze muri Kamena 2016 , iyi Sitade ya Cricket izatangira kubakwa ku nkunga ya Leta y’u Rwanda yatanze ubutaka bwo kubakaho bungana na Hegitari 4 n’abaterankunga.
Kuri gahunda, iyi Sitade izuzura itwaye miliyoni 1.2 z’amadolari y’amerika asaga miliyoni 895 z’amafararanga y’u Rwanda, izubakwa mu byiciro uko ubushobozi buzajya buboneka, bahereye ku kibuga kizubakwa mu mezi atandatu, hakurikireho gushyiraho inyubako.
Ubuzima bw’abakinnyi ba Cricket bo mu Rwanda
Dusingizimana avuga ko abakinnyi bo mu makipe yo mu Rwanda nta mushahara babona. Kapiteni w’ikipe y’igihugu avuga ko abakinnyi b’abanyarwanda bafite imbogamizi zo kuba nta kibuga cyari gihari.
Ni mu gihe ikipe zose z’igihugu n’amakipe 14 agize shampiyona agomba kwitoreza akanakinira ku kibuga kimwe cya Kicukiro. Dusingizimana anavuga ko n’itangazamakuru ryo mu Rwanda ritaraha umwanya Cricket.
Andi mabanga y’ubuzima bwe
Mu buzima butari ubwa Cricket, Dusingizimana ni umufana ukomeye wa Rayon Sports na IPRC-South. Dusingizimana anavuga ko asigaye ari umufana woroheje wa Leicester, ikipe yatwaye igikombe cya shampiyona mu Bwongereza n’ubwo bidakuraho ko ari umufana wa Chelsea.
Amasaha menshi ayamara ku nyubako andi akayamara arimo gushushanya, yabirangiza akajya gukina Cricket cyangwa se akanitabira indi myitozo ngororamubiri irimo no koga.
U Rwanda rwasuwe n’Umwami Mohammed VI wa Morocco. Mohammed VI wavutse ku wa 21 Kanama 1963 i Rabbat muri Morocco, asuye u Rwanda nyuma y’uko Perezida Paul Kagame na we aherutse gusura kiriya (...)
Dusingizimana Eric Umunyarwanda wa mbere wanditswe mu gitabo cy’abaciye uduhigo "Guiness World Record" yaganiriye n’Imvaho Nshya ku buzima bwe bwa mbere na nyuma yo gukora amateka yo kumara (...)
Ku ya 25 Gicurasi 1963, abakuru b’ibihugu bya Afurika bashinze Umuryango w’Ubumwe bwa Afurika (OAU/OUA) ari nawo waje guhinduka AU ku ya 26 Gicurasi 2001. Kuri iyi itariki hizihizwa umunsi ibihugu (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Muri byose dutumbire Yesu wenyine
,….Dutumbira Yesu wenyine, ari we Banze ryo kwizera kandi ari we ugusohoza rwose, yihanganiye umusaraba ku bw’ibyishimo byamushyizwe imbere ntiyita ku isoni zawo, yicara iburyo bw’intebe y’Imana. ‘’ Abaheburayo 12:2
Hashize imyaka myinshi nkoze urutonde rw’abantu bose bari bafite amatorero b’abapasiteri bakiri bato muri Amerika kuko numvaga bakeneye amasengesho menshi. Uko bisa kose nanjye hari abansengeye mu gihe natangizaga itorero rya Saddleback.
Iyo ndebye kuri urwo rutonde nsanga abarenga kimwe cya kabiri cyabo batakiri mu murimo w’Imana. Bahanze amaso ibifatika, amafaranga, amarangamutima n’ibipindi byo kwinezeza gusa. Ntabwo bahagurutse bagamije kubaka ubwami bw’Imana, hajemo ibindi ntibabasha gutumbira Yesu wenyine, we banze ryo kwizera, ahubwo batumbira ibindi bintu, bituma bataramira mu murimo w’Imana.
Jyewe numva nakwingingira umuntu wese kwitandukanya n’ibindi bitekerezo ku bintu bisanzwe cyangwa se ibibazo ahubwo ugatumbira Yesu wenyine, ukishingikiriza ku buntu bw’Imana gusa.
Ubuzima ntabwo ari urugendo rwa metero 100, ahubwo ni rurerure twese turasiganwa ni Marato. Ikifuzo cyanjye kuri mwese ni uko mwese mwagera aho musiganirwa. Nta kindi kintu na kimwe cyabigufashamo keretse gutumbira Yesu wenyine ukirengagiza ibindi byose.
Nkuko uwandikiye Abaheburayo yabibabwiye niba dushaka koko kuba mu mwanya mwiza Imana idushakamo, turasabwa gutumbira Yesu wenyine tugakura amaso ku bindi. Kugira ngo umuntu abashe kwihanganira ibitihanganirwa bigusaba kureba ku bitaboneka, ugatumbira Yesu wenyine.
Iyo umuntu ashaka guhamagara imbwa wenda shebuja nayo batandukanye, bigusaba gufata ikintu kiriho ibyo kurya wenda ukayihamagaza ikaza, iyo wibeshye ukabirambika ku ruhande irabikurikira ikakwihorera, ibyo kwibuka ko ari wowe wayihaye ibivamo cyangwa byibuze ngo yibuke ko ahavuye ibyo hava n’ibindi. Iyo rero ushaka ko igukurikira urabigumana ihita iguhanga amaso kuko iba itegereje ko uyirekurira ibyo kurya, bivuze ngo ntiba igihanze amaso ibyo kurya ahubwo ihanga amaso shebuja.
Natwe niko tugomba guhanga amaso Databuja, nubwo ku ruhande haba harambitse ibifatika ariko niwe nyirabyo dukwiye gutumbira. Dukure ibitekerezo byacu ku bintu runaka n’ibibazo bitazashira twiringire Imana yonyine niyo izakora imirimo. Niba dushaka kuramira mu murimo w’Imana, turasabwa gutumbira Yesu wenyine. Tumere nka Yona ari mu nda y’urufi uko yasenze ngo ‘’Ubwo umutima wanjye wiheberaga mu nda nibutse Uwiteka, No gusenga kwanjye kwakugezeho mu rusengero rwawe rwera.’’ Yona 2 :8
Niba waranageze aho ubona byose byanze, iby’ubuzima n’ibindi byose, akazi, urugo, nta mwana, gukira indwara n’ibindi ndakugira inama isumba izindi hanga amaso Yesu umutumbire, Haleluya, niwe banze ryo kwizera.
Imanshyigikire mu izina rya Yesu.Amen.


text:
Kuwa mbere biba ari umunsi abantu batangira akazi bikaba bisaba ko bambara neza kurusha indi minsi yose y’akazi, bityo bikaba byaba byiza kumenya guhitamo neza umwenda uberanye n’umunsi wo kuwa mbere.
Ikanzu nk’iyi iri ku ifoto ni imwe mu myenda wakwambara kuwa mbere ukamva ko nawe wifitiye icyizere kandi bikaba bizagufasha gukora neza akazi k’icyumweru cyose kuko uba wagatangiye neza.
Ikanzu yo kuwa mbere
Kuwa mbere biba ari umunsi abantu batangira akazi bikaba bisaba ko bambara neza kurusha indi minsi yose y’akazi, bityo bikaba byaba byiza kumenya guhitamo neza umwenda uberanye n’umunsi wo kuwa mbere.
Labels: kwambara


text:
Aho itorero ry’ Intumwa ryakuraga imbaraga Alice
“Kandi intumwa zagiraga imbaraga nyinshi zo guhamya kuzuka k’Umwami Yesu. Nuko rero ubuntu bw’Imana bwinshi bukaba kuribo bose” . Ibyakozwe n’intumwa 4:33
Bibiliya imbwiyeko intumwa zari zifite imbaraga nyinshi zo guhamya ibya Kristo ! Imbaraga nyinshi. Imana ishimwe. Izo mbaraga nyinshi nizo nanjye nifuza igihe nk’iki kugirango mbashe gukorera Imana.
Bibiliya iturangira ahantu abizera bakura imbaraga:
1. Mu kwihana ibyaha ( Bakundwa, imitima yacu nitaducira urubanza, turatinyuka imbere y’Imana 1 Yohana 3:21)
2. Gukomeza ijambo ry’Imana ( Nabikiye ijambo ryawe mu mutima wanjye kugirango ntagucumuraho , Zaburi 119:11)
3. Kwivangura n’abanyamahanga
4. Mu gusenga mu materaniro y’abera
5. Mu gusenga amasengesho y’abantu bake
6. Mu masengesho yawe ku giti cyawe ukajyanayo byose
7. Mu gutuza no kuruhuka ( Imana ikorera mu ituze)
8. Mu kwirinda ibyaha ( wirinde ibikumarira amavuta)
9.Gukunda kuba munzu y’Imana ( Kuko umunsi umwe mu bikari byawe, uruta iyindi igihumbi ahandi. Nakunda guhagarara ku muryango w’inzu y’Imana yanjye, bindutira kuba mu mahema y’abanyabyaha Zaburi 84:11)
10. Kwiyima isi ( Babonaga ari abashyitsi n’abimukira)
11. Gukunda Imana ( Urukundo ukunda Imana ruguhindukirira imbaraga)
12. Kwemera intege nke zawe ( Nzajya nishimira integer nke zanjye kugirango ubuntu bw’Imana busage
13. Gukunda gukora umurimo w’Imana
Bimwe mu bintu bikura abana mu mbaraga z’Imana
1. Kwifatanya n’abanyamahanga ( Efurayimu yivanze n’abanyamahanga bamumaramo imbaraga)
2. Icyaha
3. Kuba ahantu utari ukwiriye kuba
4. Amaganya kuko ntashimwe na rimwe riba riri mu mutima
5. Inyigisho z’ubuyobe
6. Kwibeshya ko ufite imbaraga ( Hari ibyaha umuntu akora akamera nk’utobokesheje)
Esawu imbaraga n’ubutware byagendeye rimwe
7.Kureka ibyo wajyaga ukora
Bimwe mu bintu biranga umuntu udafite imbaraga nuko ikije cyose kimunesha akikubita hasi akarekura kwizera
Maze gusoma iri jambo numvise nanjye nifuje imbaraga nyinshi kugirango nshobora guhangana n’isi n’umubiri na satani.
Reka twiyinire twisuzume. Mbese ndacyafite imbaraga z’Imana? Niba ari Oya, mbese mbona byaba byaratewe n’iki? Icyiza nuko iri jambo ryongera kuturangira icyo twakora ngo twongere kuzura imbaraga z’Imana
Yesu adusure adusobanurire
Alice Rugerindinda@agakiza.org


text:
Mar 09, 2016 Bienvenu Ndacyayisenga Andi makuru 0
Yesu igihe cye cyo kuva mu isi cyenda gusohora, yafashe amazi ayasuka ku mbehe atangira koza ibirenge by’abigishwa be. Nyamara Siomoni Petero ashatse kwanga ko amwoza Yesu yaramubwiye ati « Simoni ibyo nkora ubu ntubizi nyamara uzabimenya hanyuma ;nintakoza nta cyo tuzaba duhuriyeho ; kandi uwuhagiwe nta kindi agomba keretse koga ibirenge ngo abe aboneye rwose » Yohana 13,1-10.
Ibyanditswe byera bigira biti « mugire umwete wo kubana n’abantu bose amahoro n’uwo kwezwa kuko utejejwe atazabona Umwami Imana, mwirinde hatagira umuntu ugwa akava mu buntu bw’Imana.
Kandi hatagira umuzi wo gusharira umera ukabahagarika umutima benshi bagahumana;kandi hatabaho umusambanyi cyangwa ukerensa iby’Imana nka Esawu waguranye umurage we w’umwana w’imfura igaburo rimwe. Kuko muzi yuko hanyuma ubwo yashakaga kuragwa umugisha atemerewe n’ubwo yabishakaga cyane arira » Abaheburayo 12,14-17
Kubana n’abantu amahoro no kwezwa ni magirirane.Ntushobora kwezwa utabana n’abantu amahoro.Kandi na none iyo wateye intambwe mu kwezwa byanze bikunze ubana n’abandi amahoro.
Mu gihe usenga ariko ufitanye amakimbirane ne bagenzi bawe amasengesho yawe aba afite umupaka.Ni cyo cyatumwe Petero ahugura abagabo ati « Bagabo mubane n’abagore banyu amahoro, kugira ngo amasengesho yanyu ye kugira inkomyi » 1 Petero 3,7
Amagambo Yesu ubwe yivugiye yigisha agira ati « nujyana ituro ryawe ku gicaniro, ukahibukira mwene so ko afite icyo mupfa, usige ituro ryawe imbere y’igicaniro, ubanze ugende wikiranure na mwene so, uhereke ugaruke uture ituro ryawe.Wikiranure vuba n’ukurega mukiri mu nzira, ukurega ye kugushyikiriza umucamanza, umucamanza ataguha umusirikare akagushyira mu nzu y’imbohe.Ndakubwira ukuri ko utazavamo rwose, keretse wishyuye umwenda wose hadasigaye ikuta na rimwe » Matayo 5,23-26
Yesu yongeye kuvuga ati « kandi nimuhagarara musenga hakaba hari umuntu wabagiriye nabi, mumubabarire kugira ngo So wo mu ijuru na we abababarire ibyaha byanyu » Mariko 11, 25
Na ho Pawulo yabivuze muri aya magambo ngo « ntimukiture umuntu inabi yabagiriye.Mwirinde kugira ngo ibyo mukora bibonekere abantu bose ko ari byiza.Niba bishoboka mu rwnyu ruhande mubane amahoro n’abantu bose. » Abaroma 12,17-19
Icyaha kigira ingaruka mbi ku buzima bw’umukirisito nubwo cyatangira ari gitoya.Ibyanditswe bigira biti « nuko iryo rari riratwita rikabyara ibyaha, ibyaha na byo bikabyara urupfu » Yakobo 1,15
Kwezwa rero ni ubuzima bw’umukirisito.
Yohana aragira ati « bana banjye bato mbandikiye ibyo kugira ngo mudakora icyaha.Icyakora nihagira umuntu ukora icyaha dufite umurengezi kuri Data wa twese ari we Yesu Kristo ukiranuka.Uwo ni we mpongano y’ibyaha byacu nyamara si ibyaha bycu gusa ahubwo ni iby’abari mu isi yose »
1 Yohana 2,1-2
Izi nyigisho zirebana no kwezwa zireba cyane cyane abamaze kwakira agakiza bakemera Yesu nk’Umwami n’Umukiza wabo. Imana iduhane umugisha kandi idushoboze kubaho ubuzima bwejejwe ,tubana n’abantu bose amahoro.
Nd.Bienvenu/Isange.com/Tel;0785247778,0725040607.
happy wheels
Jan 22, 2017 0Share this on WhatsApp Mu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsApp Nyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Kamonyi : Guhurizwa mu ngando no gukorera hamwe byafashije urubyiruko rwa CEPGL kumenyana
Kuva tariki 16/2/2014, ubwo urubyiruko ruturutse mu bihugu bigize umuryango w’ubukungu bw’ibihugu bituriye ibiyaga bigari(CEPGL), rutangiye ingando y’ibyumweru bitatu, abayitabiriye barahamya More...
Huye: abayobozi barashishikarizwa kujya bashyira mu bikorwa ibyo biyemeje
Kugira intego zihamye kandi abazihaye bakazishyira mu bikorwa, ni umwe mu myanzuro yafatiwe mu mwiherero abayobozi bakuru b’igihugu bagize kuva ku itariki ya 28 kugeza kuya 30/3/2013, nk’uburyo bwo More...
Bakoze umwiherero wo kwihwitura mu mikorere yabo
Abagize inama njyanama y’umurenge wa Kimironko mu karere ka Gasabo, umujyi wa Kigali bahuriye mu mwiherero w’umunsi umwe la Palise Gashora mu karere ka Bugesera, mu rwego rwo gusuzuma imitangirwe ya More...
Rwanda : Guha abaturage umwanya wo gufata ibyemezo bibareba ni inkingi ikomeye y’iterambere – Guverineri Munyentwari
Aya magambo, Guverineri Munyentwari yayavugiye mu mwiherero w’iminsi ibiri abayobozi b’uturere n’imirenge yo mu Ntara y’Amajyepfo batangiye uyu munsi tariki ya 23 Gashyantare ukazarangira More...
Rwanda : Bamaze iminsi ibiri biga ku buryo ingengo y imari izakoreshwa mu mwaka wa 2012-2013
Abanyamabanga nshingwabikorwa b’uturere tugize Intara y’Uburengerazuba, umuyobozi ushinzwe igenamigambi mu karere, ushinzwe ubworozi ndetse n’ushinzwe ubuhinzi muri buri karere mu tugize Intara More...
Rwanda : Intara y’Amajyepfo irateganya umwiherero w’iminsi ibiri ku bakozi bayo
Kuva tariki 23 kugeza 24 Gashyantare 2012, ubuyobozi bw’Intara y’Amajyepfo burateganya gukora umwiherero w’iminsi ibiri uzabera mu karere ka Huye muri iyo Ntara.  Guverineri w’Intara More...


text:
Gasabo: Abaturage bamwe baranenga kwangirizwa na koperative “Va mu Mwijima”
Abagize koperative Cyaruzinge Va mu mwijima (CO.C.VAM), yo mu karere ka Gasabo, Umurenge wa Ndera Akagali ka Cyaruzinge ntibavuga rumwe n’abaturage ishaka ko bayibera abanyamuryango mu kubaka amazu ajyanye n’igihe, inyuza ibikorwa byayo mu masambu yabo.
Koperative “Va mu Mwijima”, imaze kugira abanyamuryango 32, ikora ibikorwa byo gukata ibibanza n’imihanda, ariko ikaba itagira ibiro, ntiyumvikana n’abaturage bamwe mu bikorwa ikorera mu masambu yabo, kuko bavuga ko ibangiriza.
Uko ikibazo (...)
Abagize koperative Cyaruzinge Va mu mwijima (CO.C.VAM), yo mu karere ka Gasabo, Umurenge wa Ndera Akagali ka Cyaruzinge ntibavuga rumwe n’abaturage ishaka ko bayibera abanyamuryango mu kubaka amazu ajyanye n’igihe, inyuza ibikorwa byayo mu masambu yabo.
Koperative “Va mu Mwijima”, imaze kugira abanyamuryango 32, ikora ibikorwa byo gukata ibibanza n’imihanda, ariko ikaba itagira ibiro, ntiyumvikana n’abaturage bamwe mu bikorwa ikorera mu masambu yabo, kuko bavuga ko ibangiriza.
Uko ikibazo giteye
Iyi koperative yasabye abaturage batuye mu kagali ka Cyaruzinge kwishyirahamwe bakubaka amazu agendanye n’igihe, ikahacisha imihanda inyura hagati y’amazu yabo kugira ngo batazagurirwa amasambu yabo n’abaturutse ahandi.
Cyakora bamwe mu baturage banze gushyigikira icyifuzo cy’abashinze iyo koperative, ngo kuko basanga bashaka kubimura ku ngufu kugira ngo n’ibarambirwa bagurishe ibyabo hasigaranwe n’abifite.
Iyi koperative yananiwe kumvikana n’abaturage irangije yirara mu mirima yabo icamo imihanda n’ibibanza itemagura n’insina zabo.
Abaturage bamwe baguye mu kantu
Nsengiyumva Augustin, umwe mu baturage wa Cyaruzinge, avuga ko nta bisobanuro bihagije abaturage bahawe kugira ngo babe batanga ubutaka bwabo ngo bunyuzwemo imihanda.
Nsengimana ati “ Nk’abaturage ntitwanze ko hakorwa ibikorwa by’iterambere, ariko ikibazo ni uko ibikorwa by’umuturage byangizwa ntibyishyurwe, kandi gushyirwa muri koperative bikaba ku ngufu.”
Iyi koperative, Nsengimana avuga ko yamusabye gucisha umuhanda mu isambu ye, arabemerera ariko n’aho yabahaye barengejeho banangiza insina ze n’ibiti byari bihateye.
Iki kibazo ahuriyeho na Kamegeri Faustin, we wasabwe gusenya inzu ye kugira ngo hacemo umuhanda kandi nta ngurane ahawe, ngo basanga koperative itagakwiriye gukora ibikorwa nk’ibyo itabanje kugaragaza amafaranga yo kwishyura abaturage.
Abaturage kandi bakomeza bavuga ko mu ikatwa ry’iyo mihanda inyuzwa mu masambu yabo, bidakorwa kimwe kuri bose, kuko hari abo bavuga ko bakomeye imihanda itanyuzwa mu masambu yayo. Batanga urugero rw’isambu ya perezida wa koperative, ngo yanze gucishamo umuhanda kandi ngo bigaragra ko hagombaga kunyuzwa umuhanda umanuka uhura n’indi.
Usibye ibyo ngo hari n’amafaranga ibihumbi 170 bakwa iyo ugiye kubaka inzu n’ibihumbi 90 yo kunyuza umuhanda imbere y’umuturage runaka.
Ikindi kandi, abaturage bavuga ko nta nzobere ishinzwe gukata iyo mihanda bikorwa n’ubundi na Perezida wa koperative.
Nganirwa Emmanuel, Perezida wa koperative ya Cyaruzinge “Va mu mwijima”, igurisha ibibanza no gukora imihanda, avuga ko bafashe icyemezo cyo kwiteza imbere mu kagali kabo bakubaka amazu meza ajyanye n’igihe, ariko ngo kuba hari abaturage bagiye bangirizwa insina zabo n’indi myaka, nta kubyishyurwa kuko byakozwe ku nyungu za bose kugira ngo ibikorwa by’iterambere bibagereho, ati “ Hari abaturage batinda kumva ibyiza dushaka kubagezaho.”
Avuga ko abamaze kwitabira iki gikorwa cyo kwemera ko hacishwamo imihanda bagera ku kigereranyo cya 80%, naho 20% basigaye bakaba abo yita ko bagifite imyumvire mike.
Uyu muyobozi wa Koperative avuga ko ubuyobozi bw’Akarere ka Gasabo bwabasabye kwiyumvikanira ubwabo ku bijyanye no kuba abaturage bakwemera ko hacishwamo imihanda, kandi nta n’ingurane bahawe mu byakwangizwa byose.
Nduwayezu Alfred, Umunyamabanga Nshingabikorwa w’Umurenge wa Ndera, aganira na IGIHE, yavuze ko iki kibazo atakinjiramo cyane ngo kuko kireba abaturage ubwabo basabye ko bakwiyumvikanira bakubaka amazu ajyanye n’igihe ndetse hagacishwa imihanda myinshi muri utwo duce.
Nk’ubuyobozi bw’Umurenge bwabahaye imashini zo gukata imihanda, ibijyanye n’ibibazo byagiye bivukamo byo kwangiza imyaka y’abaturage basabye ubuyobozi bwa koperative kumvikana n’abo bangirije.
Amafoto Faustin Nkurunziza
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Ni kenshi abantu bavuga ko badakundwa , cyangwa bakavuga ko bakunzwe babikesha umutima mwiza bagira n’imyitwarire ishingiye ku mico yabo . Nubwo bimeze bityo ariko hari imiryango irangwamo umwiryane no kudahuza ku bayivukiyemo , bityo bikanagira ingaruka ku bayishatsemo aho buri wese aba abwira undi ko mugenzi we atari mwiza , ntawe ukwiye kumwizera bitewe nibyo yakoreye abavandimwe be cyangwa ... Read More »
GOSPEL NEWS
Mbese nawe urashaka gukira? ( Yohana 5:6 )
Yesu ashimwe cyane nshuti zacu mudahwema gukurikira Ijambo ry’Imana tubagezaho ku rubuga mpuzamahanga rw’ivugabutumwa ibyishimo.com ,Imana ibahe umugisha. Uyu munsi ijambo Imana yanshize ku mutima nifuza ko tuganiraho ni iri rifite umutwe ugira uti “Mbese nawe urashaka gukira?” Ubundi hari uburyo bwo gukira uburwayi ndetse no gukira ibyaha no gukira mu buryo bw’umwuka, iyo dusomye neza muri Yohana 5:6-9. Tuhasoma ... Read More »
Billy Graham yagaragaje ibyo abakristo bakabaye bakora mu gihe bategereje ijuru .
Abizera bashya bakeneye gukura mu by’umwuka. Aya ni amagambo umuvugabutumwa Billy Graham yasubije umwizera mushya ubwo yamubazaga icyo bagomba kuba bakora hano ku isi mu gihe bagitegereje ijuru. Ibi yabivuze ubwo yari mu kiganiro n’abakristo bamubaza ibibazo bitandukanye akabisubiza . Billy Graham akunda kugira ibiganiro byinshi aho abakristu bamubaza ibibazo na we akabasubiza. Muri iki kiganiro, Graham yabajijwe icyo umukristo ... Read More »
Bishop Dr. Fidèle Masengo yacyebuye abatitwara neza mu masezerano , akabahindukira ibigeragezo.
Ni kenshi abasenga Imana bumva kandi bakamenya icyo Imana ibavugaho binyuze mu biganiro bagirana n’Imana ubwabo , cyangwa ubutumwa bahabwa n’abo Imana yabatumyeho binyuze m’ ubuhanuzi . Ariko kandi nubwo bimeze bityo , hari bamwe mu bamara kumenya icyo Imana yabavuzeho ( cyiza cyangwa kibi ) bagatangira guhindura imyitwarire cyangwa imibereho , bikagira ingaruka zitandukanye kuri rubanda nyamwinshi nabo ubwabo ... Read More »
Menya icyo wakora niba ujya uhangayikira cyangwa ukagirira ubwoba akazi ukora
Ikibazo gihangayikishije abantu benshi mu mirimo yabo ni uguhangayika n’ubwoba ku kazi bakora: guhangayikira kurushanwa, guhangayikira umusaruro w’ibyo bakora, guhangayikira umubano wabo n’abakoresha ndetse n’abakozi bakorana byose bishobora kugira ingaruka ku kazi. Usanga benshi bahangayitse ku munsi wa mbere w’icyumweru kuko baba bagiye gutangira akazi kajyanye n’icyo cyumweru. Nubwo byinshi byanditswe ku guhangayika no kugirira ubwoba akazi dukora, impamvu nyamukuru ... Read More »
Ese birashoboka ko Imana y’urukundo yarimbura abantu yiremeye?
Abantu bamwe bavuga ko Imana igira urukundo n’impuhwe byinshi cyane ku buryo itarimburira ibiremwa yiremeye ikuzimu. Akenshi usanga bamwe muri aba babiterwa n’amarangamutima, no kumva ko Imana nziza idakwiriye gukora ibintu nk’ibyo bisa nk’aho ari ubugome bukabije. Umugabo umwe witwa Rob Bell wanditse igitabo “Love Wins”, ni umwe mubahagaze ku rukundo rw’Imana ko ruganza byose, bityo ko Imana idashobora kurimbura ibiremwa yiremeye, ... Read More »
SOBANUKIRWA : Impamvu udafite uburenganzira bwo kuvuga ko Imana itabaho
Abantu benshi batemera Imana bakunda kuvuga ko Imana itabaho kuko batarayibona nk’uko babona izuba, cyangwa umuntu, cyangwa ikindi kintu icyo aricyo cyose amaso ku maso. Nyamara birengagije ko nk’abantu dufite ubumenyi buke ku biriho, n’umuntu uzi ibintu byinshi kurusha abandi ku byo tubasha kubonesha amaso mu isi nta nubwo azi agatonyanga k’inyanja ku mahame yose ari ku isi.Urugero; ntazi ko ... Read More »
Ese i kuzimu ni aho gukanga abantu gusa ngo bemere Imana?
Abantu bamwe bumva ibijyanye n’i Kuzimu bagatekereza ko ari ibikangisho Imana ishyiraho abantu kugira ngo bayitinye,bayubaye banajye mu ruhande rwayo.Nyamara aba bashobora kubikoreshwa n’ubuhakanyi cyangwa kutamenya no gukurikiza ibitekerezo byabo.Nyamara iyo usomye Bibiliya ubona ibitandukanye. Mu itangiriro Satani yabwiye Eva ko Imana yababeshye ngo bazapfa; Ko ntacyo bazaba nibarya kuri urwo rubuto babujijwe, ahubwo bazahita bahinduka Imana (Intangiriro 3:1-5), gusa ... Read More »
Dore ibintu 2 wakora ukabasha kuzana kuri Yesu abantu batamwemera.
Muri miliyari zisaga umunani zituye isi hari umubare munini cyane w’amadini, muri yo harimo benshi batemera Imana yo mu Ijuru bakibariza ibishushanyo bakabisenga byasaza bakabaza cyangwa bakabumba ibindi. Abakora umurimo w’ubumisiyoneri bavuga ko hari n’abantu benshi hirya no hino ku isi batari bumva izina ‘Yesu’ bigatuma babaza ibishushanyo akaba aribyo basenga. Hariho n’abandi bazi ko Imana ibaho bazi n’ibitangaza ikora ... Read More »
Ni gute wakemerera Imana ikagufasha mu rushako rwawe?
Niba Imana ishaka kubana n’abantu mu buzima bwabo bwa buri munsi,birashoboka no kuyereka iby’urushako kuburyo yabafasha kubana neza.Gusa usanga bamwe n’igihe havutse ikibazo mu rushako barebera ibisubizo ahandi nyamara Imana yabahuje ihari kandi yiteguye kubakemurira ikibazo mu gihe bayihaye umwanya. Aha hari bimwe mu byo wakora niba ushaka kwemerera Imana kuba umujyanama n’umufasha mu rushako rwawe no mu rugo rwawe ... Read More »


text:
Rwanda: diplome n'ubumenyi bwo mu mashuri bigiye guteshwa agaciro ku bantu batagiye mu RUGERERO !
[Ndlr :Ubwo basobanuriraga abanyarwanda batuye mu gihugu cy’Ububiligi no ku mugabane w’Uburayi gahunda ya «NDI UMUNYARWANDA», depite Kabonero yavuze amategeko 10 abahutu bigishijwe yo kwanga abatutsi , bamubajije niba nta mategeko abatutsi bo bakoze agaragaza kwanga abahutu avuga ko atayazi ko ntayabayeho, abarimu nkaba ba KABONERO bazi ku buryo bwabo amateka yo gupfobya ubwoko bw’abahutu gusa, nibo bajya gutanga amasomo y’amateka mu byo bise amatorero kugira ngo bumvikanishe ko abana b’abahutu bagomba gusaba imbabazi mu izina ry’ubwoko bwabo bityo bakaba babaye abanyarwanda buzuye, ubu noneho hongereweho ko utazajya yitabira ayo masomo yo kozwa ubwonko diplôme yahawe n’ibyo yize kimwe nawe ubwe bwite bazaba bateshejwe agaciro mu Rwanda , akazarinda ava kuri iyi si nta akazi abonye ! Nti bitangaje kuvuga iki cyemezo kuko n’ubundi kiri mi kiciro cya kabiri cya « NDI UMUNYARWANDA » ahubwo ikibazo ni uko uyu mukomiseri ari kwihuta cyane !]
Landrada Umuraza, komiseri muri komisiyo y’itorero ry’igihugu, ubwo yatangizaga urugerero mu karere ka Ngoma kuri uyu wa Kabiri tariki 03 Ukuboza 2013, yatangaje ko abanyeshuri banga kwitabira itorero ry’igihugu bibwira ko ntacyo bitwaye, baba bihemukira, kuko ngo udafite icyemezo cy’ubutore atazajya ajya gusaba akazi ngo agahabwe, aho azajya asabwa impamyabushobozi ikaba iherekejwe n’icyemezo cye cy’ubutore kigaragaza ko yaciye mu rugerero mu itorero ry’igihugu.
Komiseri Umuraza yabitangaje abajijwe n’abanyamakuru ikibazo cya bamwe mu banyeshuri bakwepa urugerero ndetse n’ababyeyi ntibashyireho akabo, ngo babashishikarize kurujyaho, maze asubiza avuga ko abo bana baba bihemukira cyane kuko utazakora urugerero wese hari ubwo azaba atagifite agaciro mu Rwanda ku buryo atazajya apfa no kubona akazi.
Ati : “Aho tuganisha ni uko umuntu utazakora urugerero, hari igihe atazaba afite n’agaciro mu Rwanda. Hahandi bazajya bajya no gupiganira imirimo, uwakoze urugerero akaba ariwe uhabwa amahirwe ya mbere, kubera twizera yuko imyumvire afite, ubumenyi afite, ari ubuzadufasha kwihutisha iterambere ry’u Rwanda.”
Komiseri umuraza yongeyeho ko n’undi wese mu Banyarwanda wabyifuza aba ashobora gukora urugerero rw’ubushake abisabye akabihabwa kugira ngo nawe atunge icyemezo cy’ubutore, kuko ubundi ubusanzwe urugerero ari itegeko ku rubyiruko ruri mu kigero cy’imyaka 18 kugera kuri 35.
Uru rubyiruko rw’i Ngoma rukaba rwaratangiye ibikorwa by’itorero kuwa Gatanu tariki 29 Ugushyingo 2013, Mu karere ka Ngoma ahari abanyeshuri 1375 barangije amashuri yisumbuye bari mu ngerero ziri kuri site ebyeri, harimo ururi ku ishuri ryisumbuye rya ASPEK, ndetse no mu rwunge rw’amashuri rw’i Kabare.
Uru rubyiruko rwasabwe kubera bagenzi babo urugero rwiza, bakarushaho kwimakaza ubumwe n’ubwiyunge mu banyarwanda birinda icyo aricyo cyose cyasubiza igihugu mu bihe bibi cyanyuzemo.
Mu ijambo ry’uhagararire ingabo mu turere twa Ngoma na Kirehe, Lt col Sebowa Meshack, yatangaje ko u Rwanda rwaranzwe n’amateka mabi yarugejeje kuri Jenoside yakorewe Abatutsi muri Mata 1994, bityo akaba ariyo mpamvu urubyiruko rukwiye kuba umusemburo w’amahoro rwirinda uwo ariwe wese ugifite ingengabitekerezo, ndetse n’abandi bifuza kwangiza ibyiza igihugu cyagezeho.
Umuyobozi w’Akarere ka Ngoma, Aphrodis Nambaje, we yatangaje ko uru urubyiruko ruri mu itorero barwitezeho umusaruro mwinshi, harimo no guhindura imyunvire y’abaturage, bitabira gahunda zitandukanye za Leta, gufasha abatishoye babubakira, ndetse n’ibindi.
Iyi gahunda yitorero ku rubyiruko rushoje amashuri yisumbuye, yatangiye mu Rwanda mu mwaka 2007.
Source : igihe.com


text:
Abashakashatsi mu by’ikirere bazatangira koherereza ubutumwa ibindi biremwa biba kuyindi mibumbe iri mw’Isanzure
Posted by technician on décembre 30th, 2016
Mu gihe ubushakashatsi mu bijyanye n’ikirere bukomeje gutera imbere hakaba hari byinshi bimaze kuvumburwa ibitari bike bikaba bikibitswe mu ibanga rikomeye kubera kwanga gutera ubwoba ikiremwamuntu, abantu benshi baracyari mugihirahiro bibaza niba mu isanzure iyi si dutuye ariyo yonyine ituwe nibiremwa bifite ubwenge cg ubuzima.
Gusa iyo usomye ubushakashatsi ibyo bwagezeho ubona ko hari amabanga menshi abashakashatsi na za leta zibakoresha badashaka kugaragaza kubera impamvu zitandukanye.
Nkuko tubikesha ikigo METI (Messaging Extra Terrestrial Intelligence) gikorera I San Francisco muri Amerika kikaba cyiga ibijyanye n’ibindi biremwa bishobora kuba bituye muyindi mibumbe itari iyi si yacu, baravuga ko ubu mugihe gito kitarenze umwaka wa 2017 cg ukurikiyeho wa 2018, ko bazatangira koherereza ubutumwa ibyo biremwa bituye kuyindi migabane.
Ubwo rero ni ukumenya ko ubu bushakashatsi bwatangiye mu myaka yaza 1980 bushobora kuba hari icyo bwagezeho kuko ntabwo baba bazatangira kuvugana n’ibiremwa baba batarigeze babona ikiranga ko bibaho kuko bagomba kugira aho bahera.
Mu gihe ubu butumwa buzatangira kohererezwa ibi biremwa bifite ubwenge nkatwe cg bibudusumbya, kandi bitaboneka kuri iyi si yacu ngo bazaba bafite intego yo gushyiraho imikoranire n’ubucuti hagati y’ikiremwa muntu nibyo biremwa bindi bibarizwa kure cyane uvuye hano turi.
Umuyobozi mukuru wa METI, Mr Douglas Vakoch yatangaje ko mbere yuko bohereza ubwo butumwa butandukanye ngo bari kwigira hamwe n’abandi bashakashatsi uko ubutumwa buzoherezwa bugomba kuba buteye kugira ngo butazateza ikibazo hagati y’ikiremwamuntu nibyo biremwa bindi.
Ikindi kibazo bafite ngo ni ukumenya indamutso bazaramutsamo ibyo biremwa mu gihe bashaka kubyimenyekanishaho ndetse n’ururimi bazavuganamo nabyo.
Ikibazo cyingorabahizi abashakashatsi bo kuri iyi si bafite ngo ni ukumenya igihe gikwiriye bishobora kwemera ko tubivugisha tutabibangamiye. Ikiriho ngo ni uko umubano ugomba kubaho hagati y’abatuye iy si nabiriya biremwa bindi. Aha umuntu yakwibaza niba koko batarabonye aho biri bakaba badashaka ko abandi bantu bagira icyo babimenyaho.
Itsinda ry’abanyabwenge rikaba riri kwigira hamwe icyakorwa ngo ibi bibazo bibonerwe igisubizo vuba byihuse bityo ikiremwamuntu gitsure umubano nibyo biremwa bindi bifite ubwenge bushobora kuba burenze ubwacu.
Ahantu abashakashatsi batekeraza ko hari ibi biremwa ni ahitwa Proxima Centauri hakaba hari umubumbe umeze nk’isi yacu ufite izuba rindi ritari iri ryacu kandi uyu mubumbe ukaba uzenguruka iryo zuba. Abashakashatzi bakoze inyigo zitandukanye basanga kuri Proxima Centauri hashobora kub ibinyabuzima nka hano ku isi.
Ubutumwa buzoherezwa ahantu hatandukanye mu isanzure, mundimi zinyuranye harimo icyongereza. Kumusozo wa buri butumwa hazajya havugwa ngo : Anyone is listening ? / Hari uwaba atwumva ? Nyuma yaho bazajya bohereza n’umuziki.
Ubu ikivugwa ni uko hari abantu batandukanye bakora mu by’umutekano bavuga ko hari ibiganiro bihuza ibihugu byibihangage mubyubushakashatsi mu kirere bakaba bavuga ko imikoranire hagati y’ikiremwamuntu n’ibindi biremwa byo kuyindi mibumbe yatangiye bakaba bashaka uburyo babimenyesha abantu muri rusange buhoro buhoro.
Tubitege amaso gusa mugihe hamaze kuvumburwa indi mibumbe igera kubihumbi ntawahakana ko itariho ibindi biremwa bifite umwimerere waho bituye kandi bikaba biturusha ubwenge.
Gusa ntibazadukoreho bahamagara ibishobora kutugira abacakara babyo.


text:
Arenga Miliyoni 190RWf yashowe mu kurwanya imirire mibi
Gahunda yiswe “Gikuriro” yashowemo arenga miliyoni 190RWf mu rwego rwo kurwanya imirire mibi ikigaragara mu bana bo mu Karere ka Ngoma.
Muri Ngoma abana bari munsi y’imyaka itanu bafite ikibazo cy’imirire mibi bari ku kigero cya 41%. Mu gihe ku rwego rw’igihugu bari ku kigero cya 38%.
Iyo gahunda ya “Gukuriro” ngo izagera mu mirenge yose igize Ngoma hagamijwe guhindura imyumvire y’abaturage bakamenya uko bategura indyo yuzuye, kubaka ubushobozi no gufasha imiryango ikennye.
Uzamukunda Pudencienne, umunyamabanga mukuru w’umushinga “Young women Christian Association (YWCA), uzashyira mu bikorwa gahunda ya “Gikuriro”, avuga yizeye ko iyo gahunda izagabanya imirire mibi mu bana.
Agira ati “Uburyo tugiye gukora ni uburyo bugera k’umuturage akagiramo uruhare, tukegera umuturage tunyuze ku bajyanama b’ubuzima, abafashamyumvire, n’abandi.
Tuzajya dufasha imryango yagaragawemo ikibazo cy’imirire mibi, abagore batwite n’abana bari munsi y’imyaka itanu batishoboye, babumbirwa mu batsinda yo kwizigamira, bafashwa mu bworozi n’ibindi.”
Akomeza avuga ko iyo gahunda yashowemo ibihumbi 242.112 by’Amadolari y’Amerika, arenga miliyoni 190 RWf, azifashishwa mu mwaka wa 2016-2017. Iyo gahunda izamara imyaka itanu.
Abahanga mu by’ubuzima bahamya ko imirire mibi ku mwana ituma adakura neza bikamuviramo kugwingira. Kandi ngo iyo umwana agwingiye ku mubiri, agwingira no mu bwenge.
Kuba ariko ngo hakiri imiryango igaragaramo abana bafite ikibazo cy’imirire mibi kandi bafite ibyo kurya, bituruka ku kutamenya gutegura indyo yuzuye igenwwe umwana, irimo ibitunga, umubiri, ibitera imbere n’ibirinda umubiri.
Niyo mpamvu ubuyobozi bw’Akarere ka Ngoma busaba umuryango YWCA kuzakora neza ugashyira mu bikorwa ibyo wiyemeje, ukarandukara imirire mibi muri ako karere; Nambaje Aphrodise, umuyobozi w’ako karere abivuga.
Agira ati “Ntacyo byaba bimaze umuntu atekereje kugikorwa cyiza cy’ubumuntu bikazarangira abagikora aribo babyibushye naho umugenerwabikorwa ariwe muturage akiri hahandi mu bukene.”
Gahunda ya “Gikuriro” cyangwa “Gikundiro Program” izakorwa ku nkunga y’umushinga USAID ifatanyine n’imishinga nka CRS, SNV na YWCA izashyira mu bikorwa iyi gahunda.


text:
Ubu bufatanye bwatangijwe mu mwaka w’1986, bwari hagati y’iyi Ntara yo mu Bufaransa, n’ahahoze ari muri Komini Huye, Perefegitura ya Butare. Bwari bugamije guteza imbere ubuhinzi, imyuga n’uburezi ku mpande zombi.
Ubwo abanyehuye bifatanyaga n’abagize komite y’ubu bufatanye mu Bufaransa bari babagendereye, Christine Marion wari waje akuriye iyi komite yagaragaje ko hari byinshi byagezweho bafatanyije.
Yagize ati “Twagiye dushakisha inkunga zatumye ubu i Huye hari itanura ry’amategura rya kijyambere, ndetse no kuba hari abavumvu babigize umwuga bakorera mu bisi bya Huye.”
Ngo hari n’abaturage bari bakennye borojwe amatungo magufi, ibigo by’amashuri bifashwa kugura intebe abanyeshuri bicaraho ndetse n’ibiherereye mu cyaro bigezwaho amashanyarazi aturuka ku mirasire y’izuba.
Muri ubu bufatanye kandi, hari abakora imyuga imwe n’imwe nk’iy’ubudozi n’ububaji bagiye baterwa inkunga bakigisha urubyiruko kugira ngo narwo rubashe kwibeshaho.
Maurice Mutabazi ni umudozi wabigize umwuga. Yakoranye n’Ubufatanye Castre-Huye mu gikorwa cyo kwigisha urubyiruko kudoda. Agira ati “Nigishaga abana, ibyo tudoze bikoherezwa i Castre hanyuma amafaranga avuyemo nanjye nkabonaho igihembo.”
Nyuma ya Jenoside ngo bongeye gukorana guhera muri 2013. Ariko mbere y’uko bagaruka ngo yakomeje gukorana n’urubyiruko arwigisha kudoda, nta nyungu ateganya, kuko ngo yari yarayigiyeho umuco mwiza wo kwigisha abakiri bato umwuga wo kubafasha kwibeshaho.
Ati “Kuri ubu iyo baje banzanira ibitabo byo kwifashisha mu kwigisha iby’ubudozi. Nanakoze umushinga wo kuzamfasha kubona imashini zigezweho mu budozi kugira ngo nzabashe kwigisha neza.
Ku ruhande rw’Abanye Castre, bishimira ko hari umunyeshuri wabo Akarere ka Huye kafashije kwimenyereza umwuga mu bijyanye n’ibyo yigaga.
Ibikorwa by’Ubufatanye Castre-Huye bituruka ku mishinga ikorwa hanyuma igashakirwa ingengo y’Imari. Biteganyijwe ko komite y’abanye Castre yaje kwizihiza isabukuru izataha imaze kurebera hamwe na komite yo mu Rwanda imishinga bazashakira inkunga iwabo.


text:
Ikibazo cya Gender bashiki bacu bagifata uko kitari , hari ibyo numva ngo muri Bible ijambo ry'Imana, umugabo yategetswe gukunda umugore we, hanyuma itegeka umugore kugandukira umugabo, aho gender yaziye rero byabaye inverse. Ubu umugabo niwe wicisha bugufi, worohera umugore we ngo urugo rugire amahoro. Ubu umugabo niwe usigaye yahukana mu kwirinda gusenya urugo, gutandukanya abana na nyina. Umugore uyu munsi avuga icyo ashatse, akora icyo ashatse ngo ni uburinganire, uburengazira bwe, ahhhhhhaaaaaaa. Muzahuze umugani uvuga ko ukurusha urugo aba akurusha umugore. Umuco wo kworoherana, kwicisha bugufi byarangaga ba sogokuruza muzawushakishe ugaruke, naho ubundi ntaho tugana. Ibyitwaga kirazira ubu yabaye biremewe. Njye narumiwe!
Dore uko we yumva ikibazo cya gender mu Rwanda. Ese nawe ubyumva nkawe?
Shyiraho Igitekerezo!
Subscribe to: Post Comments (Atom)